Specijalizovano tužilaštvo analizira 70.000 dokumenata | KoSSev\nSpecijalizovano tužilaštvo analizira 70.000 dokumenata\nPetak 23. mart 2018, 08:25\n"Specijalizovano tužilaštvo u ovom trenutku analizira i procenjuje oko 700.000 stranica dokumentacije, koju sačinjava oko 70.000 dokumenata, uz nekih 6.000 povezanih predmeta - video snimaka, fotografija, transkripata i ostalih materijala sakupljenih tokom istrage do današnjeg dana," kazao je sada već bivši tužilac ovog tužilaštva Dejvid Švendiman. On je juče održao govor "Osvrt na vreme provedeno u ulozi specijalizovanog tužioca i izazovi koji predstoje" u prepunoj sali Lajdenskog univerziteta pred publikom koju su činili advokati, novinari, diplomate i studenti.\nPetak 16. mart 2018, 18:26\nSudije Specijalizovanih veća Kosova sastale su se danas i juče u Hagu. Održali su treću plenarnu sednicu. Prethodne dve održane su tokom 2017. godine.\nObjavljena prva imena zastupnika za Specijalni sud\nSreda 14. mart 2018, 22:09\nKosovske Specijalne komore (KSC) objavile su u sredu liste zastupnika za zastupanje osumnjičenih, optuženih i žrtava ili bilo koje druge osobe koja ima pravo na pravno zastupanje, a u skladu sa Zakonom o osnivanju KSC i Direktivom o zastupniku.\nSpecijalni tužilac za zločine OVK: Napuštam poziciju u kritičnoj fazi, naslednik još nije određen\nSreda 28. februar 2018, 14:10\nSpecijalni tužilac za ratne zločine na Kosovu Dejvid Švendimen izjavio je da napušta poziciju u "kritičnoj fazi" rada suda i da naslednik još nije određen, i to najviše zbog inertnosti Stejt departmenta. Švendimenov mandat se završava 31. marta.\nŠvendimen odlazi sa mesta tužioca Specijalnog suda\nČetvrtak 15. februar 2018, 21:30\nDejvid Švendimen odlazi sa mesta tužioca Specijalnog suda za Kosovo 31. marta, zbog isteka mandata. Kvaj Hong Ip (Kwai Hong Ip), Švendimenov zamenik, biće vršilac dužnosti tužioca. Švendimen ističe da njegov odlazak "ne znači promenu kursa, niti podrške radu Specijalizovanog tužiilaštva od strane SAD-a, Evropske unije ili međunarodne zajednice u celini".\nKvinta Prištini: Podržavanjem Specijalnog suda imate podršku saveznika Kosova\nČetvrtak 08. februar 2018, 13:45\n"Pozdravljamo nedavne izjave kosovskih političkih lidera koji se obavezuju da napuste napore za ukidanje Specijalizovanih veća," ovako se danas oglasila Kvinta. Očekuje da će oni "poštovati svoju reč" i da će sve kosovske institucije "poštovati ovu posvećenost".\nTači: Specijalni sud zatvoreno pitanje od 2015.\nUtorak 06. februar 2018, 14:23\nTači na sednici Vlade: Specijalni sud nepravda ali obaveza, primer smo pomirenja\nPonedeljak 05. februar 2018, 18:15\nPredsednik Kosova, Hašim Tači, obratio se, uoči proslave desetogodišnjice jednostrano proglašene nezavisnosti Kosova, članovima Vlade Kosova. Ponovio je stav oko Specijalnog suda, rekavši da je njegovo osnivanje "istorijska nepravda, ali i obaveza Kosova".\nPoslanici koji su tražili ukidanje Specijalnog suda stavljeni na crnu listu za zabranu viza\nČetvrtak 25. januar 2018, 12:40\nPoslanici Skupštine koji su potpisali inicijativu za ukidanje Zakona o kosovskim specijalističkim komorama i specijalnom tužilaštvu stavljeni su na crnu listu za zabranu viza od strane prijateljskih zemalja Kosova, saznaje Gazeta Express iz diplomatskih izvora.\nHaradinaj: Kosovo ne vodi računa o ambasadorima kada je u pitanju Specijalni sud\nSreda 24. januar 2018, 17:20\nUprkos brojnim reakcijama ambasadora Kvinte, Haradinaj je kazao da će Vlada nastaviti dalje sa predmetom ukidanja Specijalnog suda u propisanom roku.\nVlada ima mesec dana da da svoje mišljenje o ukidanju Specijalnog suda\nUtorak 23. januar 2018, 12:25\nMeđutim, savetnik premijera Kosova, Haljilj Matoši, izjavio je za Radio Slobodna Evropa da "Vlada još nije primila zvanični dokument od Skupštine i da će se ovo pitanje rešavati kada taj dokument dođe u Vladu".\nPetak 19. januar 2018, 13:20\nOrganizacije koje su izašle iz Oslobodilačke vojske Kosova ponovile su da su za ukidanje Specijalnog suda.\nDelavi: Teške posledice po političare ukoliko inicijativa o ukidanju Specijalnog suda uspe\nPetak 19. januar 2018, 08:20\nPoslanici koji podržavaju inicijativu za ukidanje Specijalnog suda i političari koji je predvode, uprkos tome što to poriču, biće izloženi konkretnim i teškim posledicama ukoliko inicijativa uspe. Oni to znaju, mi smo im to rekli - najnovija je poruka ambasadora Sjedinjenih Američkih Država u Prištini, Grega Delavija. Kaže da "Kosovo ne može da bude zemlja u kojoj je nekažnjivost norma". Prihvatanje takve realnosti, ocenjuje, značio bi "povratak na način liderstva Miloševićeve ere za koju se generacija građana Kosova borila da sruši". Ne postoji ništa što želim više nego da vidim da Kosovo uspe kao "pravedna, prepoznata i prosperitetna zemlja", poručuje, takođe.\nExpress: Tri lidera "krijumčare" ukidanje Specijalnog suda na sednicu predsedništva skupštine (dokument)\nSubota 13. januar 2018, 17:19\nHašim Tači, Kadri Veselji i Ramuš Haradinaj pokušavaju da ponove noć od 22. decembra i prokrijumčare ukidanje Specijalnog suda.\nEvropska unija pozvala je danas pokretače inicijative za ukidanje Zakona o Specijalnom sudu da je povuku. Svaki pokušaj ukidanja ili izmene mandata specijalizovanih komora ozbiljno potkopava posvećenost Kosova vladavini prava i ugrozio bi zajednički rad Evropske unije i Kosova na vladavini prava koji je učinjen u poslednjih nekoliko godina, navodi se u pisanoj izjavi za medije specijalne predstavnice EU u Prištini i šefova EU misija na Kosovu.\nZajednička delegacija Nemačke i Francuske, koja od juče boravi u poseti Prištini, sastala se sa predsednikom Kosova, Hašimom Tačijem, potpredsednikom Vlade Kosova, Daliborom Jevtićem, kao i sa predstavnicima opozicije. Na sastanku sa Jevtićem, LDK, pokretom Samoopredeljenje razgovaralo se i o inicijativi za ukidanje Specijalnog suda, koja je, kako je prethodno saopšteno, bila razlog posete.\nIndeksonline: Organizacije iz rata upozoravaju na akcije ukoliko se Specijalni sud ukine\nČetvrtak 11. januar 2018, 10:53\nOrganizacije koje su proizašle iz rata i OVK-a najavile su konkretne akcije ukoliko se ne ukine Zakon o Specijalnom sudu u Skupštini Kosova.\nSreda 10. januar 2018, 09:15\nRealnost je da Kosovo ne može da ospori Zakon o specijalizovanim većima, jer je za tako nešto potrebna izmena Ustava, izjavio je profesor Ustavnog prava, Mazlum Baraljiu, dodajući da poslanička inicijativa o ukidanju zakona neće imati uspeha. S druge strane, analitičar Momčilo Trajković smatra da će bez obzira na Zakon o specijalnom sudu, doći do smene političke elite na Kosovu.\nPonedeljak 08. januar 2018, 12:00\nGotovo 12.000 građana potpisalo je online peticiju kojom se traži ratifikacija sporazuma o demarkaciji između Kosova i Crne Gore i istovremeno zahteva da se ne ukine Zakon o Specijalnom sudu. "Ako mi, građani Kosova, spustimo svoje glave i poslušamo neodgovorne političare, onda nismo žrtve, već saizvršioci u zločinu. Sutra će biti kasno" - poručuje se u peticiji.\nKoha: Američki Stejt department nije spreman da se sastane sa Haradinajem\nPonedeljak 08. januar 2018, 08:00\nProšlo je više od dve sedmice od kako je premijer Ramuš Haradinaj podneo zahtev za američku vizu, ali mu ona još nije odobrena. Kako KTV saznaje, razlog za kašnjenje u odgovoru američke ambasade jeste to što američki Stejt department nije izrazio spremnost da se sastane sa Haradinajem.\nEU Observer: Očekuju se optužnice protiv Tačija i Dauta Haradinaja\nPetak 05. januar 2018, 21:30\nStrani mediji nastavljaju da se bave razvojem događaja koji se odvijaju oko Specijalnog suda na Kosovu. EU Observer, nezavisni medij koji pokriva zbivanja unutar Evropske unije, dao je prostora izjavi državama Kvinet, koja je objavljena juče kao ultimatum protiv ukidanja Specijalnog suda. Takođe, pominje protivljenje predsednika Kosova, Hašima Tačija i Dauta Haradinaja Specijalnom sudu, navodeći da će se baš njih dvojica suočiti s optužnicom.\nPetak 05. januar 2018, 10:26\nSjedinjene Države upozorile su vlasti na Kosovu da bi moglo da dođe do "plana B" za formiranje Specijalnog suda, koji je pomenut pre dve godine kada su vlasti odbile da glasaju za to.\nSeljimi: Samoopredeljenje da podrži ukidanje Zakona o Specijalnom sudu\nČetvrtak 04. januar 2018, 10:39\nČlan kosovskog parlamenta (Kosova) ispred pokreta Samoopredeljenje, Redžep Seljimi, kaže da će najveća opoziciona stranka glasati za ukidanje Zakona o specijalnom sudu. Prema njegovim rečima, inicijativa o ukidanju ovog međunarodnog suda za ratne zločine trebalo bi da potiče od Vlade, ili Kancelarije Predsednika.\n"Sjedinjene Američke Države duboko su zabrinute zbog nedavnih pokušaja Skupštine Kosova da ukine Zakon o Specijalizovanim komorama - sudu koji je uspostavljen kako bi saslušao slučajeve navodnih zločina protiv čovečnosti, ratnih zločina i drugih teških zločina počinjenih tokom sukoba 1998-2000. Pozivamo političke lidere u Republici Kosovo da održe svoju posvećenost radu komora i da ovlašćenja i nadležnost suda ostave neprominjenim" - poručili su iz Stejt departmenta. Saopštenje iz SAD-a, usledilo je nakon što se juče oglasila ambasada ove zemlje u Prištini, nakon najnovijeg pokušaja dela kosovskih poslanika da ukinu Zakon o Specijalnom sudu.\nAmbasada SAD: Ponavljanje inicijative za Specijalni sud - duboke posledice po Kosovo\nPetak 29. decembar 2017, 16:45\nSvi ponovljeni pokušaji u vezi sa ukidanjem Zakona o Specijalnom sudu imali bi duboke negativne posledice po evropsku budućnost Kosova i odnos sa Sjedinjenim Državama. Pretnje nasiljem su potpuno neprihvatljive i Vlada Kosova bi trebalo jasno i nedvosmisleno da ih odbaci - saopšteno je iz ambasade Sjedinjenih Američkih Država u Prištini.\nSreda 27. decembar 2017, 10:00\n"Osam poslanika je povuklo potpise. Dvoje iz AKR i šest iz NISMA-e. Ovo pokazuje da ima 35 poslanika i sa njima ne možete da sazovete ni sesiju, niti bilo šta drugo. Ovo se završilo gubitkom kredibiliteta kosovskih lidera. Kosovo neće imati koristi ni od čega, zato što je pokušaj mešanja u pravdu krivično delo," rekao je Deda u TV Dukađini.\nPreko 60 optuženih pred Specijalnim sudom, prve optužnice posle 17. februara\nPonedeljak 25. decembar 2017, 14:00\nSpecijalno tužilaštvo pronašlo je dokaze za optužnice protiv 60 bivših lidera i pripadnika Oslobodilačke vojske Kosova. Optužnice nemaju veze samo sa ratnim zločinima, već su u pitanju i druga dela počinjena krajem 2000. godine. Insajderi je saznao da su među prvima optuženi Azem Sulja, Šukri Buja, Sokolj Dobruna.\nInicijativa za ukidanje Specijalnog suda: Haradinaj sa Kvintom. Tači: Posvećeni smo vladavini prava, odnosima na pravičnoj osnovi\nSubota 23. decembar 2017, 15:18\nNakon jučerašnje inicijative koju je potpisalo 43 poslanika kosovske skupštine za ukidanje Zakona o Specijalnom sudu, kosovski premijer sastao se danas sa ambasadorima zemalja Kvinte. Poštujemo odluke onih koje je izabrao narod - navedeno je iz kabineta kosovskog premijera, nakon sastanka. Oglasio se i kosovski predsednik, Hašim Tači, kratkom porukom na Tviteru - kosovsko društvo i rukovodstvo ostaju posvećeni demokratiji, vladavini prava, pomirenju, dijalogu i odnosima na ravnopravnoj i pravičnoj osnovi.\nFjalja: Vlada Kosova u 14.00 o blokiranju rada Specijalnog suda. Haradinaj: Moramo da poštujemo odluke Skupštine\nSubota 23. decembar 2017, 11:15\nIzgleda da prethodna noćna drama u Skupštini Kosova za ukidanje Zakona o Specijalnom sudu nije završena. Vlada Kosova će se sastati u subotu u 14:00, kako bi se hitno razgovaralo o mogućnostima da se blokira funkcionisanje ovog suda.\nČetrdeset i tri poslanika zatražilo je da se večeras održi vanredna sednica Skupštine Kosova za ukidanje Zakona o Specijalnom sudu, izvestila je večeras prištinska Koha. Za sada, međutim, nema kvoruma za sednicu predsedništva na kojoj bi se odlučilo o tome da li će se sednica i održati. Predsedništvo će se ipak sastati večeras u 21 čas. Express prenosi da će i Vlada Kosova navodno održati vanrednu sednicu, kako bi predložila nacrt zakona za ukidanje postojećeg Zakona o Specijalnom sudu. Nakon prvih, gotovo iznenadnih informacija o najnovijoj inicijativi i mogućem zasedanju kosovske skupštine, a sada i vlade, oglasili su se američki ambasador, Greg Delavi i njegov britanski kolega, Rori O'Konel, sa snažnim porukama. Delavi se javnosti obratio iz zgrade kosovske skupštine: Želim da bude veoma jasno da se Sjedinjene Države protive svakom pokušaju da se izmeni ili ukine ovaj zakon. O'Konel podseća da je pre dve godine Kosovo dalo svoju reč da će se suočiti sa svim optužbama i da će svetu pokazati da time veruje u pravdu. Svojim kolegama se polako večeras priključuju i ostali međunarodni zvaničnici. Najnovijoj inicijativi protivi se Demokratska liga Kosova, dok Samoopredeljenje navodi da se radi o "dramatičnoj" situaciji. Nema detalja da li će njihova parlamentarna grupa glasati za održavanje sednice.\nKoha: Peticiju za Specijalni sud "guraju" Tači i Haradinaj\nSubota 16. decembar 2017, 13:16\nNajviši kosovski zvaničnici 'guraju' organizovanje peticije ratnih udruženja, kroz koju se traži da se izmeni mandat Specijalnog suda, naveli su izvori lista "Koha Ditore" u petak. U vezi sa njegovim funkcionisanjem lobiranje je započelo i u Sjedinjenim Državama.\nKoha: Specijalni sud bi mogao da optuži čak i Srbe?\nPetak 24. novembar 2017, 09:10\nSpecijalni sud mogao bi da optuži čak i Srbe. Tako navodi zakon koji, prema rečima predsednice Ekaterine Trendafilove, ističe da je odgovoran svako ko je počinio zločine u datom periodu.\nTrendafilova u Prištini: Prva optužnica još nije podignuta, sudićemo pojedincima, ne organizacijama\nČetvrtak 23. novembar 2017, 17:44\nTužilaštvo Specijalnog suda za Kosovo još uvek nije podiglo prvu optužnicu, potvrdila je danas predsednica ovog suda, Ekaterina Trendafilova. Ona je danas boravila u prvoj zvaničnoj poseti Prištini, nakon što je imenovana na mesto predsednice ovog suda. Sastala se sa kosovskim ministrom pravosuđa, Abeljardom Tahirijem, a održala je i informativnu sesiju sa predstavnicima civilnog društva, gde je govorila o ovom sudu. Sastanak sa kosovskim predsednikom, Hašimom Tačijem i kosovskim premijerom, Ramušem Haradinajem, nije zatražila, ranije je potvrđeno iz njihovih kabineta.\nSpecijalni sud za Kosovo: Otvoren postupak prijave za branioce i zastupnike žrtava\nPonedeljak 06. novembar 2017, 19:24\nSpecijalni sud za ratne zločine na Kosovu pozvao je advokate da se upišu u imenik branilaca i zastupnika žrtava, kako bi branili optužene ili zastupali žrtve u procesima koji će se odvijati pred ovim sudom. Prijave se podnose putem elektronske pošte.\n1,5 miliona evra za okrivljene pred Specijalnim sudom. Predloženo formiranje ministarstva veterana\nPonedeljak 30. oktobar 2017, 15:00\nPrema Zakonu o pravnoj i finansijskoj zaštiti lica koja bi mogla da budu optužena u Specijalnom sudu, pojedinci imaju pravo da traže pomoć za pokrivanje troškova odbrane i angažovanje nezavisne odbrane.\nKoha: Specijalni sud počeo rad na terenu\nSreda 18. oktobar 2017, 12:23\nKancelarija Specijalnog tužilaštva ne radi samo u Hagu, u Holandiji. Izvori lista naveli su da tužioci i pomoćno osoblje vrše aktivnosti i na Kosovu, u Srbiji i u Albaniji.\nSpecijalni sud na odmoru\nPetak 14. jul 2017, 13:50\nOni koji strahuju od Specijalnog suda, mogu da prave planove za odmor.\nSAD i Nemačka Prištini: Sarađujte sa Specijalnim sudom\nPetak 07. jul 2017, 12:01\nOdluke koje proizlaze iz sudskih procesa moraju da budu prihvaćene od strane pravne države. Navela je u izjavi za list "Zeri" ambasadorka Nemačke na Kosovu, Angelika Vits. U međuvremenu, zvaničnici Sjedinjenih Američkih Država naveli su da očekuju od svih pojedinaca i institucija Kosova da sarađuju sa Specijalnim sudom do momenta donošenja odluka.\nSpecijalni sud: Pravilnik o postupku i dokazima u skladu sa Ustavom Kosova. Prve optužnice za 7 dana?\nSreda 28. jun 2017, 14:23\nIzmene i dopune Pravilnika o postupku i dokazima Specijalizovanih komora Kosova u saglasnosti su sa Poglavljem II Ustava "Republike Kosovo" - saopštila je danas predsedavajuća specijalizovanog veća Ustavnog suda, sudija En Pauer-Ford. Ranije je iz istog suda saopšteno da, ukoliko se potvrdi da je pravilnik u skladu sa kosovskim ustavom, dokument stupa na snagu sedam dana kasnije i da će potom Specijalizovane komore biti spremne za sudski rad. Kosovski mediji izveštavaju da bi, nakon današnje odluke, prve optužnice mogle da budu podignute posle sedam dana.\nDo kraja maja izmene u Pravilniku o radu Specijalnog suda za Kosovo\nČetvrtak 04. maj 2017, 21:15\nDo kraja maja biće usvojene neophodne izmene u Pravilniku o radu Specijalnog suda za Kosovo, najavila je danas predsednica ovog suda, Ekatarina Trendafilova. Potrebno je izvršiti izmenu ukupno devet tačaka u Pravilniku, za koje je, prethodno, ocenjeno da nisu u skladu sa Ustavom Kosova, što je bio ključni uslov za početak rada ovog suda.\nSpecijalni sud za Kosovo još uvek nije spreman za rad\nSreda 26. april 2017, 16:45\nDeset tačaka u Pravilniku o radu Specijalnog suda za Kosovo nije u skladu sa Ustavom Kosova, odlučilo je danas Specijalizovano veće Ustavnog suda. S obzirom na to da Pravilnik o radu nije u potpunosti u skladu sa Poglavljem II ovog ustava koje se odnosi na osnovna prava i slobode, što je bio glavni preduslov za njegovo usvajanje, Specijalni sud još uvek nije spreman za rad. Izmene ovih deset odredbi biće razmotrene na plenarnoj sednici sudija Specijalnog suda, koja će, po rečima predsednice ovog suda, Ekaterine Trendafilove, biti zakazana u najkraćem mogućem roku.\nSpecijalni sud za ratne zločine na Kosovu naredne nedelje spreman za rad?\nPonedeljak 24. april 2017, 20:39\nPredsedavajuća Ustavnog suda Specijalizovanih komora Kosova, sudija En Pauer-Ford, saopštiće u sredu rezime odluke ovog Ustavnog suda o Pravilniku o postupku i dokazima, saopšteno je iz Specijalnog suda za Kosovo. Ukoliko se potvrdi da je pravilnik u skladu sa kosovskim ustavom, dokument stupa na snagu sedam dana kasnije i Specijalizovane komore biće spremne za sudski rad.\nVeterani OVK: Specijalni sud da se bavi i Srbima, ne samo Albancima\nPetak 03. mart 2017, 21:30\nVeterani traže od članova većine i opozicije da se ujedine, i na sledećoj sednici, u ponedeljak, vrate na glasanje Zakon o Specijalnom sudu i naprave izmene u njemu, koje bi podrazumevale da se Specijalni sud bavi i Srbima, a ne samo Albancima.\nUSA Today: Novi sud za ratne zločine mogao bi da kosovskim porodicama donese pravdu\nPonedeljak 27. februar 2017, 07:00\nKada se Beriana Mustafa (Beriane Mustafa) vratila kući iz škole, pre 16 godina, naišla je na masu ljudi ispred njenog stana i bila šokirana saznanjem da je njen otac, ugledni novinar i politički savetnik, ubijen. Smrt Đemajlja Mustafe (Xhemajl Mustafa) proganja je do današnjeg dana. "Probudite se ujutru sa tim znakom pitanja nad glavom koji govori 'Ko je to uradio i zašto? ' ", kaže Mustafa, 35. "To je ono, svakodnevno, što te ubija. "\nKFOR-ova lista članova ŠIK-a\nPetak 24. februar 2017, 13:40\nOčekuje se da će dosijei i dokumenti KFOR-a sa detaljnim informacijama o ŠIK-u PDK-a da posluže kao konkretan dokaz u Specijalnom sudu sa sedištem u Hagu, kako bi se razjasnila neka od ubistava, nasilni napadi i zločini koji su se dogodili u periodu rata protiv Albanaca na Kosovu.\nUtorak 07. februar 2017, 15:40\nDevetnaest sudija iz više evropskih zemalja, kao i iz Kanade i Sjedinjenih američkih država - imenovano je danas za sudije Specijalizovanih sudskih veća za ratne zločine na Kosovu. Među njima je i sudija imenovan na funkciju potpredsednika ovog veća, kao i oni koji će činiti Specijalizovano veće Ustavnog suda. Imenovanje je izvršila šefica misije EULEX na Kosovu, Aleksandra Papadopoulou, po preporuci nezavisne Komisije za izbor, saopšteno je iz Specijalizovanog veća.\nTači i Veselji u fokusu Specijalnog suda\nPetak 13. januar 2017, 12:30\nHašim Tači i predsednik parlamenta Kadri Veselji samo su dvojica od elitnih političkih ličnosti koje su pod istragom za zločine pre i posle rata. Oni su meta Specijalnog suda.\nSreda 14. decembar 2016, 15:19\nPetak 02. decembar 2016, 10:57\nKraljevina Holandija ratifikovala je Sporazum sa Kosovom o specijalizovanim komorama Specijalnog suda za ratne zločine, koji će biti smešten u ovoj zemlji. Sporazum stupa na snagu 1. januara 2017. godine, saopšteno je na zvaničnoj Internet stranici Specijalnog suda.\nSpecijalni sud objavljuje prve optužnice do juna 2017.\nČetvrtak 03. novembar 2016, 13:30\nVlada Kosova imala je razlog za alociranje 1,5 miliona evra u budžetu za 2017., za zaštitu potencijalnih optuženih u Specijalnom sudu. Imena optuženih biće poznata u prvoj polovini naredne godine, piše Koha Ditore.\n"Evropska unija daje 30 miliona evra godišnje za Specijalni sud"\nUtorak 25. oktobar 2016, 08:30\nPredstavnički dom holandskog parlamenta odobrio je predlog Ministarstva spoljnih poslova, koji će omogućiti da se sedište Specijalnog suda uspostavi u Hagu.\nĐurić Tačiju: OVK počinila genocid, Specijalni sud da raskrinka kriminalno-zločinačke strukture\nSubota 30. jul 2016, 10:44\nAko je iko na Kosovu i Metohiji izvršio genocid to su OVK i njeni bivši i sadašnji komandanti. To, nažalost, ne mogu da posvedoče ubijeni Srbi, ali može blizu četvrt miliona Srba koji su, da bi se spasili od istrebljenja, bili prinuđeni da napuste KiM. Demilitarizacija OVK se nikada nije dogodila, poručio je danas u svom saopštenju direktor Kancelarije za KiM, Marko Đurić.\nStaro Gracko: Spominjaćemo zločin dok se ne zadovolji pravda, nada u Specijalni sud\nSubota 23. jul 2016, 17:15\nGledam vas sada u oči, kažem vam samo jedno. Na svakom koraku i u svakoj prilici spominjaćemo vaše najmilije, zločin koji je njima učinjen i tražićemo pravdu sve dok pravda ne bude zadovoljena i dok poslednji zločinac i njihov ubica i nalogodavci ne budu u zatvoru. Želim da danas, sa ovoga mesta, pošaljemo poruku i našim komšijama Albancima - iskreno žalimo i svaku nevino postradalu žrtvu i na njihovoj strani.\nSpecijalni sud: EU zabrinuta zbog zastrašivanja svedoka\nPonedeljak 13. jun 2016, 11:30\nSamuel Žbogar je izjavio da je Kosovo ispunilo sve obaveze u vezi sa Specijalnim sudom, ali priznaje da su zabrinuti zbog slučajeva pretnji, zastrašivanja svedoka, što utiče na menjanje njihovih iskaza. Tokom razgovora za "Zeri" on je govorio i o Asocijaciji srpskih opština, demarkaciji sa Crnom Gorom, liberalizaciji viznog režima i slično.\nProdužen mandat EULEX-u. Novac i za Specijalni sud\nČetvrtak 02. jun 2016, 09:41\nDržave EU su se saglasile da produže mandat misiji EULEX za još dve godine, u trenutku kada su razgovori između predstavnika EU i Kosova još uvek u toku.\nSubota 23. april 2016, 09:50\nBedri Curi je pre nekoliko dana pronađen mrtav u planini u blizini škole u Gornjoj Korotici. Bedrijevu smrt koji je bio pripadnik OVK, takođe su potvrdili i u policiju, gde su rekli da žrtva nije davala znake života.\nSvjedoci za Specijalni sud u programu zaštite i razmješteni po svijetu\nPonedeljak 25. januar 2016, 11:47\nSvjedoci, koji će o zločinima Oslobodilačke vojske Kosova govoriti pred Specijalnim sudom, čije se formiranje očekuje ove godine, već se nalaze u programu zaštite, a veliki broj njih je razmješten po svijetu.\nHolandska vlada potvrdila - Specijalni sud za Kosovo u Hagu ove godine\nPetak 15. januar 2016, 18:47\nKabinet holandske vlade prihvatio je zahtev Evropske unije da Holandija bude domaćin sudu sa Kosova čiji je puni naziv "Specijalna izmeštena sudska institucija Kosova". Specijalni sud će se finansirati iz fondova Evropske unije. Sastojaće se od međunarodnih sudija, a biće osnovan u skladu sa kosovskim zakonima.\nZatvorenici Specijalnog suda neće biti u zatvoru u Holandiji\nSubota 12. decembar 2015, 11:00\nAnarhija na Kosovu kako bi se izbjegao Specijalni sud\nUtorak 20. oktobar 2015, 13:06\nHolandija odbija da potpiše sporazum o sedištu Specijalnog suda\nČetvrtak 24. septembar 2015, 14:14\nHolandija počinje pripreme za Specijalni sud\nPonedeljak 07. septembar 2015, 13:11\nUtorak 04. avgust 2015, 09:38\nSastanak srpskih novinara i političkih predstavnika u kosovskoj vladi: Hitno na pregovarački sto otvaranje nezavisnog srpskog TV kanala, Specijalni sud da proširi mandat i na 2000\nSreda 08. jul 2015, 17:12\nMustafa: Moramo formirati Specijalni sud kako bismo se oslobodili od tereta navodnih zločina\nUtorak 07. jul 2015, 00:30\nEngel: Kosovo da "bira između dva zla" - Specijalni sud ili sud UN\nPetak 03. jul 2015, 15:03\nEngel: Ako Kosovo ne glasa, Specijalni sud će formirati UN\nČetvrtak 02. jul 2015, 20:43\nKongresmen Engel: Kosovski parlament mora da glasa za Specijalni sud\nUtorak 30. jun 2015, 19:43\n"Veterani OVK", studenti i opozicija protestuju u Prištini: Specijalni sud štetan za rat i kosovske institucije\nSreda 17. jun 2015, 08:55\nBiće posljedica ako se odbije Specijalni sud\nSubota 13. jun 2015, 11:07\n"Biće posljedica." Ovako je odgovorio jedan vladin njemački državni službenik u Berlinu, na pitanje lista "Koha Ditore", ukoliko se na izglasa nacrt zakona o osnivanju Specijalnog suda, što može biti praćeno suspenzijom ili zamrzavanjem procesa evropskih integracija.\nPočelo ispitivanje osumnjičenih za Specijalni sud\nNedelja 07. jun 2015, 08:53\nNeuspeh da se formira Specijalni sud može uticati na liberalizaciju viznog režima i SSP\nPetak 05. jun 2015, 10:30\nLjimaj:Bolje da SB UN formira Specijalni sud nego poslanici\nSubota 30. maj 2015, 09:50\nSpecijalni sud u Skupštini pre utorka\nPetak 22. maj 2015, 09:25\nSkupština Kosova, do utorka treba da izglasa Specijalni sud, koji će se isključivo baviti krivičnim gonjenjem nekoliko bivših gerilaca OVK, pod sumnjom da su počinili ratne zločine, prenosi “Zeri”.\nABK ponavlja da neće glasati za Specijalni sud\nPonedeljak 18. maj 2015, 07:51\nSpecijalni sud ima dovoljno glasova da prođe u Skupštini\nČetvrtak 23. april 2015, 10:05\nKosova Sot: Specijalni sud može srušiti kosovsku vladu\nPonedeljak 30. mart 2015, 13:57\nZbog neslaganja oko formiranja Specijalnog suda za ratne zločine, moglo bi doći do raspada sadašnje vladajuće koalicije na Kosovu, piše danas dnevnik "Kosova Sot".\nSpecijalni sud za Kosovo u Holandiji?\nPonedeljak 23. mart 2015, 00:10\nJoš uvek je nejasno da li će u Holandiji biti smešten Specijalan sud za Kosovo. Brisel još uvek to nije potvrdio. Ako se postigne dogovor između Holandije i Evropske unije (EU), sporazum mora biti ratifikovan u holandskom parlamentu\nIljir Deda: Specijalni sud stavlja Albance na stub srama\nPetak 13. mart 2015, 18:35\nPoslanik Samoopredeljenja Iljir Deda izjavio je da će taj pokret glasati protiv Specijalnog suda jer smatra da kosovsko sudstvo mora suditi svima koji su počinili bilo kakav zločin.\nSpecijalni sud vratiće Srbe u skupštinu\nSreda 11. mart 2015, 11:48\nSpecijalni sud na Kosovu će goniti i Srbe?\nSubota 07. mart 2015, 11:20\nSpecijalni međunarodni sud za ratne zločine na Kosovu najavljen je kao tribunal za procesuiranje pripadnika OVK, ali na optuženičkoj klupi mogli bi da se nađu i Srbi\nJahjaga: Formiranje Specijalnog suda je obaveza; Bota Sot: Specijalni sud se formira da bi Čeku bio optužen\nUtorak 03. mart 2015, 10:20\nAmerička ambasadorka u Prištini Trejsi Džejkobson izjavila je da je što brže formiranje Specijalnog suda važno za dobrobit Kosova i budućnost\nStručnjaci: Specijalni sud na leto, mandat do 2025. godine\nSubota 17. januar 2015, 13:50\nOpozicija neće glasati za Specijalni sud\nPonedeljak 05. januar 2015, 08:53\n”Samoopredeljenje”, ABK i ”Inicijativa za Kosovo” su stavili do znanja koaliciji DPK i DSK da će glasati protiv osnivanja suda. Vlada je ubeđena da će dva zakona dobiti skupštinsku većinu, ali ne postoje nikakve šanse da sud zaživi u januaru, ”Zeri”\nSpecijalni sud na čekanju\nPetak 02. januar 2015, 17:30\nViše od dve trećine poslanika u maju je ratifikovalo sporazum o osnivanju Specijalnog suda, čime je Kosovo preuzelo međunarodne obaveze da ovaj projekat sprovede do kraja. Sve je spremno za početak rada suda, osim Zakona o Specijalnom sudu, a nije poznato kada bi mogao da se nađe na dnevnom redu skupštine. Opozicione partije najavljuju da će glasati protiv, dok Dušan Janjić to vidi kao opravdavanje ratnih zločina i organizovanog kriminala\nMustafa: Specijalni sud šansa da se otkriju ubistva\nSreda 17. decembar 2014, 16:01\nPremijer Vlade Kosova Isa Mustafa izjavio je za dnevnik ”Zeri” da je Specijalni Sud dobra šansa da se otkriju posleratna ubistva.\nMinistri EU traže Specijalni sud\nUtorak 16. decembar 2014, 09:10\n”Savet poziva Kosovo da kao prioritetno pitanje sprovede političke obaveze za osnivanje Specijalnog suda, koji će razmatrati slučajeve proistekle iz istrage Specijalnih istražnih operativnih snaga, usvajanjem svih neophodnih zakonskih izmena”, kaže se u nacrtu zaključaka o Kosovu koji će danas biti objavljeni, k pošto ga ministri budu usvojili, prenosi ”Koha ditore”.\nSpecijalni sud za Kosovo u Holandiji\nNedelja 23. novembar 2014, 10:54\nSpecijalni međunarodni sud za ratne zločine na Kosovu biće smešten u Holandiji, a formiranje tog suda ne može da se očekuje pre leta sledeće godine, rekao je ambasador Holandije na Kosovu Robert Boš.\nThaçi: Specijalni sud u januaru 2015.\nPetak 15. avgust 2014, 11:46\nOdlazeći premijer Kosova Hashim Thaçi izjavio je da političke teškoće u formiranju nove Vlade neće negativno uticati na uspostavljanje specijalnog suda. List "Zëri" prenio je Thaçijeve riječi uz napomenu da se osnivanje tog suda očekuje u januaru naredne godine.\nSpecijalni sud će istraživati i korupciju\nPonedeljak 21. april 2014, 13:13\nIsmet Salihu smatra da Specijalni sud neće ispitivati samo navodne zločine OVK, već će također istražiti i ubistva poslije rata i korupciju. On kaže da je minimalni mandat ovog suda 5 godina. Poziva poslanike da glasaju u korist uspostavljanja. Iako još uvijek nisu poznati detalji o Specijalnom sudu, koji se očekuje da bude osnovan zbog istrage navodnih ratnih zločina na Kosovu, profesor Krivičnog prava Ismet Salihu smatra da se ovaj sud neće baviti samo pitanjima ratnih zločina i OVK-om.\nOlivier: Specijalni sud protiv OVK nanosi štetu Kosovu\nPonedeljak 14. april 2014, 11:20\nOlivier: "On (Specijalni sud ) je okrenut direktno protiv i ekskluzivno na selektivan način protiv Oslobodilačke vojske Kosova za pretpostavljene ratne zločine koje su počinili Kosovari u sukobu na Kosovu. Takav selektivan pristup ratnim zločinima, koji se bavi samo pretpostavljenim zločinima jedne strane u sukobu je neviđen"\nSpecijalni sud za zločine OVK ipak u Hagu\nNedelja 30. mart 2014, 16:07\nOptuženima za zločine iz izveštaja Dika Martija će se suditi pred specijalnim sudom u Hagu, a ne u Prištini kao što je tražila kosovska vlada, saznaje Tanjug iz briselskih diplomatskih izvora.\n"Do kraja sadašnjeg mandata Euleks-a biće osnovan Specijalni sud za ratne zločine u okviru Osnovnog suda u Prištini koji će imati jurisdikciju da specijalno razmatra slučajeve koje istražuje i procesuira Specijalno tužilaštvo Kosova”, zahtev je koji je vlada uputila Briselu, prenosi Koha ditore.


Objavljeno petak, 08 septembar 2017 07:05\nPovodom najave izrade Deklaracije o zaštiti i očuvanju srpskog naroda saopštenjem za javnost se oglasila Srpska koalicija. Dostavljeno saopštenje Espona integralno prenosi.\nSrpska koalicija daće svoj puni doprinos izradi Deklaracije o zaštiti i očuvanju srpskog naroda. Mi ćemo konkretno učestvovati u ovom projektu predlogom seta rešenja za početak dijaloga koji treba da rezultira otvaranjem srpskog pitanja u Crnoj Gori.\nDonošenje Deklaracije, koju su inicirali predsjednici Srpske i Srbije, Milorad Dodik i Aleksandar Vučić, zaslužuje aktivan rad i slogu svih srpskih nacionalnih stranaka koje djeluju u državama nastalim raspadom bivše SFRJ. Nažalost, na području lažne države ''Кosovo'' i Crne Gore, Srbi su najekstremnije ugrožena etnička zajednica u cijeloj Evropi.\nZato je odgovornost svih koji zastupaju Srbe u Crnoj Gori ogromna, a učešće u definisanju rešenja koja će biti precizirana u Deklaraciji – neophodno.\nParcijalni i sebični interesi, tokom rada na Deklaraciji, mogu da unište njene domete! Rad, sa nacionalnim interesom i srpskom slogom kao konačnim ciljem, može da iznjedri novi srpski nacionalni program.\nOčekujemo napor ka jedinstvu i napretku cijele naše nacije, i učestvovaćemo, sa našim predlozima, isključivo zbog budućnosti svih Srba, prije svega u Srbiji, Crnoj Gori i Republici Srpskoj, zaključuje se u saopštenju koje je potpisao Slavko Fuštić - funkcioner Srpske stranke i Srpske koalicije.


Specijalna nagrada za dizajn - Delight Office\nBalkanski arhitektonski bijenale – BAB predstavlja tradicionalnu manifestaciju iz oblasti arhitektonsko-urbanističke teorije i stvaralaštva, koji se održava svake druge godine u Beogradu sa vizijom da gostuje i u drugim balkanskim gradovima putem pratećih događaja tokom čitave godine. Reč je o izuzetnom naučno-kulturnom događaju koji podrazumeva izložbu arhitektonsko-urbanističkih projekata, dizajnersku izložbu, naučnu konferenciju i radionice iz različitih oblasti.\nDelight Office Solution je na ovoj manifestaciji osvojio “Posebno priznanje” za dizajn D3 visećeg lustera, rada našeg arhitekte Mladena Mladenovića. Osim modernog dizajna ovaj proizvod je napravljen od recikliranih materijala i koristi LED tehnologiju osvetljenja što ga čini izuzetno ekološki prihvatljivim proizvodom. Ovo priznanje je pokazatelj da se moderan dizajn i ekologija mogu uklopiti u jedinstven proizvod.\nDelight Office Solution je na bijenalu uzeo učešće i u izlaganju projekata poslovnih enterijera gde je zabeležio izuzetno interesovanje za projekte svojih izvedenih rešenja u kompanijama Unilever, Hinttech, Trezor Volga i See Offices.\nDelight Office Solution je kompanija specijalizovana za opremanje, dizajn i projektovanje poslovnih enterijera, kao i izvođenje završnih radova u građevinstvu. Sa kancelarijama u Sloveniji, Hrvatskoj, Crnoj Gori, Srbiji i Makedoniji nastojimo da pružimo isti nivo usluge i podrške u celom regionu.


Gaza: Tokom protesta izraelska vojska ranila 46 Palestinaca - Bportal.ba - Najvažnije vijesti iz BiH\nNa hiljade Palestinaca protestiralo je u petak duž nestabilne granice Gaze i Izraela, nakon noći izraelskih zračnih napada u znak odmazde za raketu koja je pogodila zgradu u južnom Izraelu.\nMinistarstvo zdravstva u Gazi saopćilo je da je izraelskom vatrom ranjeno 46 palestinskih demonstranata.\nEskalacija do koje je došlo nakon što je Izrael ove sedmice ribarima zatvorio morske vode Gaze, kao odgovor na lansiranje zapaljivih balona, prekida zatišje koje je trajalo mjesec dana, prenosi AP.\nVođe Hamasa u Gazi pokrenule su proteste prije više od godinu dana, zahtijevajući da se okonča blokada Izraela i Egipta, nametnuta kada je ta grupa silom zauzela teritoriju 2007. godine.\nRanije u toku dana izraelska vojska saopćila je da je gađala nekoliko lokacija u pojasu Gaze, kao odgovor na raketni napad.\nPrema tvrdnjama izraelske vojske, izraelski ratni avioni napali su “infrastrukturu terora” u Gazi, uključujući vojne i mornaričke ciljeve koji pripadaju Hamasu.\nNije bilo hitne raketne vatre iz Gaze, niti izvještaja o ranjenicima ili mrtvima s obje strane.\nVojska je saopćila da je raketa ispaljena kasno u četvrtak pogodila vjersku školu na izraelskoj granici Sderota.\nPrekid vatre između Izraela i Hamasa postignut u maju zaustavio je najgori val nasilja od rata 2014. godine, prenosi Al Jazeera.\nOznačeno: gaza, izraelska vojska, protesti, ranjeni civili\nMay je informisala Erdogana o detaljima intervenciji čiji učesnik bila i njena zemlja, dok je, s druge strane, Erdogan podvukao kako je njegova zemlja od ranije vrlo jasno osudia korištenje hemijskog oružja. Erdogan je dodao kako je neophodno da se zaustavi nasilje Assadovog režima koje provodi nad narodom korištenjem hemijskog i konvencionalnog oružja, te kako […]\nNa ceremoniji otkrivanja spomenika bivšem predsjedniku Franji Tuđmanu u Zagrebu, kojem je prisustvovao i državni vrh, dogodio se incident. Na raskrižju Ulice grada Vukovara i Ulice Hrvatske bratske zajednice otkriven je spomenik prvom hrvatskom predsjedniku Franji Tuđmanu, u organizaciji Grada Zagreba. Nakon što je netko viknuo “Tuđman je zločinac”, došlo je do naguravanja među grupom […]\nUzbunjivač Edward Snowden, bivši programer američke Nacionalne sigurnosne agencije, objavio je svoja saznanja u vezi sa ubistvom saudijskog novinara Jamala Khashoggija. Snowden je inače na listi najtraženijih ljudi u SAD-u zbog objavljivanja povjerljivih podataka NSA. On je rekao da postoji veza između ubistva saudijskog novinara i jedne izraelske tehnološke kompanije,piše Saff. U obraćanju putem videolinka […]


Ronaldo na meti Srba: Maksimoviću Kup, Sergej “otima” titulu\nTorinska “stara dama” je suvereni vladar italijanskog fudbala. Osam uzastopnih titula i pol-pozicija posle restarta Serija A, u vidu boda prednosti u odnosu na drugoplasirani Lacio, 12 kola pre kraja.\nMaksimović s Napolijem neće biti u prilici da skine krunu “dami” (čitaj: zaostaju 24 boda za liderom), ali zato hoće drugi Srbin: Sergej Milinković-Savić.\nSkudeto se na “Olimpiku” čeka punih 20 godina, još iz perioda kada su nebesko-plavi dres nosili kumovi Siniša Mihajlović i Dejan Stanković, i svi iz Lacija čvrsto veruju da je četa Simonea Inzagija kadra da ponovi taj uspeh.\nUpravo bi Mihajlović mogao da pomogne svom nekadašnjem klubu s kojim je uzeo titulu, s obzirom na to da on i Bolonja u ponedeljak od 21.45 dočekuju Juventus, dok Lacio svoj meč igra tek u sredu i to na “vrućem” gostovanju u Bergamu.


Novo izdanje festivala "Belgrade Tango Encuentro" - BTE ove godine slavi tri godine svog postojanja.\nBTE ove godine slavi tri godine svog postojanja.\nBeograd po treći put ima čast i zadovoljstvo da tango publici ponudi vrsni festival – Belgrade Tango Encuentro (BTE) – koji će ove godine, od 17. do 23. aprila, u našu prestonicu dovesti još veći broj umetnika i privući još veći broj učesnika.\nBeograd po treć i put ima čast i zadovoljstvo da tango publici ponudi vrsni festival – Belgrade Tango Encuentro (BTE) – koji će ove godine, od 17. do 23. aprila, u našu prestonicu dovesti još veći broj umetnika i privući još veći broj učesnika.\nPrema rečima Darka Dožića, direktora festivala, BTE ne može biti jači u smislu kvaliteta, jer će instruktori biti, između ostalih, Sebastijan Arse (Sebastián Arce) i Marijana Montes (Mariana Montes) koji važe za najbolji plesni par na svetu. Pored njih, nastupiće još nekoliko vrhunskih argentinskih parova i veliki broj poznatih di-džejeva.\nOno što predstavlja posebnu atrakciju na ovom festivalu jeste koncert elektro-tango benda Otros Aires, koji je prošle godine imao svoj prvi beogradski nastup upravo u okviru ovog festivala. Otros Aires ponovo započinje svoju evropsku turneju baš u Beogradu.\nMožemo slobodno reći da se između ovog benda i beogradske publike vrlo brzo stvorila jaka i pozitivna energija zahvaljujući kojoj ćemo uskoro imati priliku da opet prisustvujemo nesvakidašnjem audio-vizuelnom spektaklu i to 23. aprila u Studentskom kulturnom centru.\nBelgrade Tango Encuentro (BTE) je festival koji ove godine slavi tri godine svog postojanja. Njegov osnivač i organizator je škola Instituto Tango Natu ral, koju čine entuzijasti koji uprkos preprekama i gotovo nemogućim uslovima uspevaju da izgrade nešto na čemu bi mnogi evropski gradovi mogli da nam pozavide, a sve zahvaljujući velikoj ljubavi koju gaje prema tango plesu i muzici, i argentinskoj kulturi uopšte. U ovom izdanju festivala ćemo, kao i prošle godine, videti velika imena tango scene.\nInteresantno je da će ovogodišnje izdanje biti duže od onog iz 2011, kao i da će imati karakter tango-maratona, što znači da će se tango plesati neprekidno, i danju i noću. Pored radionica, biće organizovane četiri velike milonge u večernjim časovima (Gran Milonga) i devet dnevnih plesnih događaja od kojih će jedan biti izveden na jednom od centralnih gradskih trgova, zahvaljujući čemu će i šira publika imati priliku da pod otvorenim nebom vidi vrhunske tango plesače.\nO značaju koji festival ima u kulturno-turističkoj ponudi našeg glavnog grada, ali i cele zemlje, govori činjenica da je prošle godine ovim povodom u Beograd došlo oko 400 stranaca, a ove godine se očekuje još veći broj učesnika iz preko 30 zemalja sveta.\nBTE je festival koji se već sada ubraja u jedan od najboljih u Evropi, a posebno je atraktivan na teritoriji bivš e Jugoslavije. Iako nema svog zvaničnog pokrovitelja, podršku od institucija ili kompanija, osim retkih izuzetaka, organizatori su čak i u ovim teškim uslovima stvorili jedno malo „čudo“. U vreme kada mnogi festivali zbog krize i nedovoljnih sredstava postaju sve manji i skromniji, Beogradski tango susret nezaustavljivo raste.\nOvakav uspeh nije slučajnost, već je rezultat velikog entuzijazma i predanog rada jednog dobro organizovanog tima. Njihov cilj nije da stvore komercijalni događaj, već da tango publici poklone nedelju dana raznovrsnih sadržaja koji će učiniti da svi zaboravimo na svakodnevne probleme, prepustimo se najstrastvenijem plesu i u zagrljaju sa plesnim partnerom ili partnerkom odlutamo u carstvo Karlosa Gardela (Carlos Gardel) i Astora Pjacole (Astor Piazzolla).\nBilo da ste plesač ili ne, pozivamo vas da se prepustite ovoj tango avanturi. Neće biti potrebno da krenete na dugi prekookeanski put, jer će od 17. do 23. aprila Argentina svratiti do vas!\nPosetite sajt festivala.


Stikeri postaju prošlost? – mojKontakt portal – Radio Televizija Kontakt\nStikeri za registraciju vozila u BiH mogli bi da postanu prošlost. Nedavna nestašica naljepnica kojima vozači dokazuju da su registrovali vozilo, pokazala je da ih mogu zamijeniti i potvrde.\nDok u Ministarstvu komunikacija i transporta BiH razmatraju ukidanje stikera, Agencija za identifikaciona dokumenta nabavlja nove količine. Da li će uopšte biti potrebni vozačima ili će završiti u smeću, odlučiće državna radna grupa, piše ATV.\n“Da li će se ostati u istoj formi stikera ili u izmjenjenoj varijanti ili će biti ukinuti, biće razmatrani i ostali dokumenti koji se izdaju priliko registracije, najbolje je sačekati odgovore u narednih mjesec, mjesec i po dana”, rekao je Zoran Andrić, pomoćnik ministra komunikacija i transporta BIH.\nOdluče li u radnoj grupi da stikeri, to će morati potvrditi i zakonski. Za to vrijeme, u Agenciji za identifikaciona dokumanta poštuju važeći zakon prema kojem, vozači pri registraciji vozila, moraju da kupe i vanjski i unutrašnji stiker. Dva javna poziva za nabavku novih količina prošle i ove godine su propala, pa su raspisali novi.\n“Mi ćemo izvršiti svoju zakonsku obavezu, odnosno ponovo pokrnuti nabavku ovih stikera. Radi se o okvirnom sporazumu na tri godine, dakle biće nabavljena količina potrebna za tri godine, a procijenjena vrijednost je nešto više od pola miliona maraka”, rekla je portparol Agencije za identifikaciona dokumenta, evidenciju i razmjenu podataka Amila Opardija.\nBudu li stikeri i zakonski ukinuti ove godine, ostaće količine potrebne i za naredne dvije. Njihovim ukidanjem, u državnom budžetu, za tri godine, ostalo bi pola miliona maraka, a u džepovima građana pet miliona godišnje.\nStručnjaci iz oblasti saobraćaja poručuju da stikeri koje su građani plaćali po pet maraka, nisu imali posebno važnu svrhu. Potvrde koji su umjesto njih u CJB privremeno izdavali na običnom papiru bile su besplatne i nisu zahtijevale proceduru javnih nabavki.\n“Što samo po sebi znači da je sav ovaj period možda taj stiker bio bespotreban, građani su izdvajali 5 miliona maraka godišnje, a moglo se bez tog nameta”, rekao je predsjednik Udruženja bezbjednosti i unapređenje saobraćaja.\nUkidanje stikera ne garantuje vozačima uštede. Nadležni će tek odlučiti da li će i koliko naplaćivati izdavanje potvrda. Njihovim ukidanjem mogao bi da profitira državni budžet, a stručnjaci za saobraćaj preporučuju da se taj novac iskoristi za poboljšanje bezbijednosti na ulicama.


UNDP: Prelazak na zelenu ekonomiju velika šansa za oporavak srpske privrede\nHomeEkonomijaUNDP: Prelazak na zelenu ekonomiju velika šansa za oporavak srpske privrede\nPrelazak na zelenu ekonomiju velika je šansa za oporavak srpske privrede od pandemije koronavirusa, rečeno je na predstavljanju Studije o zelenom oporavku, koju su na Mikser festivalu predstavili Delegacija Evropske Unije i Program Ujedinjenih nacija za razvoj (UNDP).\nCilj studije bio je da proceni kakve su trenutne mogućnosti za finansiranje „zelenog“ oporavka, odnosno prelaska srpskih preduzeća na energetski efikasnije i ekološki prihvatljivije modele poslovanja, navedeno je u saopštenju UNDP-a.\nStudija je obuhvatila praktična iskustva mikro, malih i srednjih preduzeća, koja su okosnica srpske privrede, ali i bankarskog sektora i međunarodnih finansijskih institucija.\nRezultati pokazuju da su mnoga mikro, mala i srednja preduzeća u Srbiji spremna da ulažu u „zelene“ modele poslovanja, ali se i dalje suočavaju sa brojnim preprekama.\nOne uključuju nedostatak finansija, manjak veština i informacija o zelenim tehnologijama i mogućnostima finansiranja, kao i previše komplikovane zakonske procedure.\nSa druge strane, upravo su mikro, mala i srednja preduzeća naročito izložena riziku od ekonomskih posledica pandemije, zbog toga što nisu u stanju da izdrže duge periode gubitka prihoda.\nUsled problema sa likvidnošću i nastojanja da sačuvaju radna mesta, neka preduzeća su već odložila i smanjila preko potrebne zelene investicije, što ugrožava njihovu konkurentnost na regionalnim i globalnim tržištima, a naročito na glavnom izvoznom tržištu – Evropskoj Uniji.\nKada je reč o pristupu finansijama, Evropski zeleni dogovor će pružiti podsticaj Srbiji kroz Zelenu Agendu za Zapadni Balkan.\nEngstrom: „Zeleno je ključna reč za rast, radna mesta i zdravlje“\nOvim ekonomskim i investicionim planom Evropska unija je namenila devet milijardi evra bespovratne pomoći državama ovog regiona za zelenu transformaciju privrede i javnog sektora.\n„Zeleno je ključna reč za rast, radna mesta i zdravlje. Pandemija kovida-19 je tragični podsetnik na to koliko je zdravlje ljudi povezano sa zdravljem planete. Ekonomski oporavak i prelazak na održivu ekonomiju koji predlaže EU treba da idu ruku pod ruku – to je ono što mi zovemo zelenim oporavkom. Ovo je veliki izazov, ali i ogromna prilika“, rekao je šef sektora za saradnju Delegacije EU u Srbiji Ingve Engstrom.\nKako je naveo, ulaganje u zaštitu životne sredine i akciju za klimu je investicija u budućnost.\n„Ukoliko ništa ne preduzmemo, cena klimatskih promena koju će privrede zemalja i društvo u celini morati da plate – biće mnogo veća od troškova borbe protiv klimatskih promena sada“, rekao je Engstrom.\nStalna predstavnica UNDP-a u Srbiji Fransin Pikap ukazala je da se zbog uticaja pandemije, svet sada istovremeno suočava sa ekonomskom recesijom i sa ubrzavanjem klimatskih promena.\n„Pokazalo se da, i dalje preovladjujući linearni modeli poslovanja, imaju razoran efekat na prirodu. Budući ekonomski rast više ne sme da se bazira na prekomernoj upotrebi resursa, a proizvodnja energije bi trebalo u što manjoj meri da se oslanja na korišćenje fosilnih goriva“, rekla je ona.\nNavela je da je potreban „zeleni oporavak“ kako bi se povećala otpornost ekonomija i društava na buduće izazove.\n„Zato je sada pravo vreme za ulaganje u zeleno poslovanje i zelenu transformaciju u Srbiji. Ova ulaganja treba da dodju iz svih sektora, uključujući javni i neprofitni, ali nema rešenja za pitanja životne sredine i klimatskih promena bez učešća privatnog sektora“, poručila je Pikap.\nKako je istaknuto, koristi od povećanja „zelenih“ investicija bile bi višestruke, uključujući ekonomski razvoj i otvaranje novih radnih mesta, veće mogućnosti za inovacije i otvaranje novih tržišta, smanjivanje ekonomskih i društvenih nejednakosti, kao i smanjivanje troškova povezanih sa zagadjenjem i degradacijom životne sredine.\nStudija „Povećavanje udela zelenog finansiranja u privatnom sektoru u Srbiji u periodu posle pandemije“ je dostupna na sajtu UNDP-a.\nPijanista iz Niša oslobođen optužbe zbog sviranja klavira u svom stanu\nTradicionalna jedriličarska manifestacija „Zokijeva regata“ održaće se za vikend 29. i 30. maja 2021. godine na Savskom jezeru


Konkurs za nikšićke bendove - Vijesti.me\nAFIRMACIJA AUTORSKOG RADA\nKonkurs za nikšićke bendove\nPobjednik konkursa će dobiti priliku da snimi album i učestvuje na desetom, jubilarnom Lake festu Edit\nSvetlana Mandić 3. decembar 2019, 18:02\nNevladino udruženje „Sinteza“ iz Nikšića u saradnji sa Lake festom poziva nikšićke bendove da se prijave na konkurs čiji će pobjednik dobiti priliku da snimi album i učestvuje na desetom, jubilarnom Lake festu.\nKonkurs je otvoren za sve mlade bendove iz Nikšića autorski orijentisane, bez obzira na žanr i koji nemaju zvanično izdanje.\nPotrebno je da bendovi dostave bar tri demo snimka, a “Sinteza” će u saradnji sa partnerom, studijom „Stivi“, snimiti osam pjesama, uraditi kompletnu produkciju i nakon snimanja albuma isti promovisati.\n“Želimo da ovim projektom damo punu afirmaciju muzičkom autorskom radu koji se prezentuje putem festivala, a na kojem svake godine učestvuju bendovi iz Nikšića i Crne Gore. Takođe, ovim želimo predstaviti široj publici bendove i muzičare sa teritorije opštine Nikšić”, stoji u saopštenju za javnost.\nKonkurs se organizuje u okviru projekta “Uhvaćeni tonovi” koji je podržan u okviru Regionalnog programa lokalne demokratije na Zapadnom Balkanu (ReLOaD), a finansiran od strane Evropske unije.\nSvi zainteresovani bendovi organizatore konkursa mogu kontaktirati i prijaviti se na e-mail: [email protected].


Lex Kokezis - Zoran Pavić - Dnevni list Danas\nKolumne Zoran Pavić Lex Kokezis\nSlaviša Kokeza se posle nekog vremena ponovo oglasio, intervjuom istom glasilu kao i prvi (i jedini put) od kad je nestao iz javnosti.\n0Piše: Zoran Pavić 12. septembra 2017. 15.30\nDakle, živ je i zdrav, a prema nama dostupnim informacijama još je predsednik Fudbalskog saveza Srbije, iako je prošlo četiri meseca od kad je Zvezdan Terzić, direktor FK Zvezde, i zvanično počeo da ga smenjuje.\nNešto manje od četiri meseca prošlo je od kad smo mu zvanično postavili pet i po pitanja, ni od njega, ni od šefa kabineta, ni od čete PR-ova, ni pisma, ni razglednice. Da zbog prostora ne navodimo u integralnoj verziji: zanimalo nas je zašto on lično, a ni Savez nisu odgovorili na optužbe iz Zvezde da su prevaranti, otimači i ucenjivači, niti su ih za klevetu tužili, kako da niko nije odgovarao za pretnje sudijama i ulaske u svlačionicu, što je zvanično navela Sudijska komisija, i kad će i da li će FSS početi neselektivno da sprovodi svoje i propise UEFA, po kojima bi, na primer, Zvezda i Partizan celu sezonu igrali bez publike?\nU onom prvom intervjuu koji je bio tipičan razgovor sa samim sobom, tema je bila samo reprezentacija, procvat, renesansa i tako to. U ovom drugom, takođe „preporučenom“, koji je došao posle utakmice sa Irskom, teme su slične. Saznali smo da je njemu omiljen igrač Kolarov, da bi u A selekciji voleo da vidi Nemanju Radonjića, te da će Sergej Milinković Savić dobiti šansu onda kad to selektor Muslin odluči. „Između redova“ provučena je i najveća zasluga Kokeze za uspeh reprezentacije – što je uspeo da odbrani selektora od menadžera koji bi da kroje sastav Srbije. „Bar petorica menadžera i nekih klupskih funkcionera je pokušalo preko mojih prijatelja da utiču na mene da neki igrači budu selektirani“, izjavio je ponosno Kokeza. I „obelodanio“ da su 2015, sat vremena pred utakmicu mlade reprezentacije sa Slovenijom, zamenjena petorica igrača iz startne postave. „Neki ljudi iz našeg fudbala uz određeni vid pritiska sastavili su ekipu Srbije“, ostao je „tajanstven“ Kokeza.\nI za kraj „eureka“: prošle sezone nije bilo kažnjavanja ljudi „koji unose haos i pometnju“ u srpski fudbal, zato što „pravilnici nisu bili definisani“, ali sada je sve u redu pa će čak i mera „udaljavanja iz fudbala“ biti primenjena ako treba. U kojim to propisima, i fudbalskim i državnim, optuživanje predsednika saveza da je namestio prvenstvo nije baš „definisano“, kako to „nedefinisano“ zvuči da je neko pretio sudijama telefonom ili uživo, pa je po ko zna koji put pojeo vuk magarca na putu do zelene trave.\nVeruje li u Srbiji iko da će na proleće, ako bude tesno za ovu domaću titulu, pod pretnjom „Lex kokezisa“ išta biti drugačije.


Pesma: Valentino - Nema je nema\nPrvi porodični vikend na Opštini Novi Beograd\nOpština Novi Beograd će prvi put ove godine organizovati Porodični vikend 13. i 14. maja ispred TC Mercator, u susret Međunarodnom danu porodice koji se obeležava 15. maja.\nPoletite sa Manu Munjom u nove avanture, ili upoznajte stanovnike Ružnjićgrada u kom žive plišane igračke u nedelju, od 12 do 17 časova na Porodičnom danu u bioskopima Cineplexx. Uz kupljenu ulaznicu najsrećniji posetioci dobijaju poklon magazin za decu Mali Politikin zabavnik, Mali Neven ili Neven.\nSubota i nedelja 31. avgust i 1. septembar u Kombank Dvorani rezervisani su za filmsku zabavu uz : Angry birds 2, Kralja lavova i Tajne avanture kućnih ljubimaca pod sloganom Time for school.\nPorodični dan u Cineplexx-u uz Priču o igračkama\nVudi ima nov zadatak u četvrtom delu animirane avanture Priča o igračkama uz koji će biti organizovano druženje na Porodičnom danu u nedelju 15. septembra od 12 do 17 časova u bioskopima Cineplexx Ušće Shopping Center, Cineplexx 4D Delta City i Cineplexx BIG Beograd. Zabava, mnogo radionica inspirisane glavnim junacima i pokloni za najmlađe obeležiće ovo druženje u bioskopima.\nOktobarski porodični vikend u Kombank Dvorani tradicionalno će biti održan u subotu i nedelju 5. i 6. oktobra od 12 do 17h.\nPosle šest meseci pauze u radu bioskopa nastale usled pandemijske krize, klinci i klinceze će imati prilike da prvi put od ponovnog otvaranja bioskopskih sala, sa svojim roditeljima ili u društvu svoje "ekipe" uživaju u tradicionalnom Porodičnom vikendu od 12 do 18h pod sloganom Filmovi i knjige - Savršen spoj.


„Pređeni put Crne Gore u euroatlantskim integracijama“\nObjavljeno četvrtak, 14 novembar 2013 16:17\nU okviru projekta “Članstvo u NATO, izazovi i potreba” (Membership in NATO, challenges and need) koji je podržan grantom od strane Ambasade SAD u Podgorici, NVO “Spona” iz Berana organizuje Tribinu u Rožajama.\nTribina pod radnim nazivom “Pređeni put Crne Gore u euroatlantskim integracijama”, održaće se u petak, 15. novembra, sa početkom u 12. časova.\nU Plavu razgovarano o euroatlantskim perspektivama Crne Gore\nObjavljeno subota, 09 novembar 2013 16:04\nPerspektive Crne Gore u euro- atlantskim integracijama bila je tema tribine održane u Plavu, koju je juče, u okviru projekta „Članstvo u NATO, izazovi i potreba“ organizovala NVO Spona iz Berana.\nTo je druga aktivnost NVO iz Berana na sprovođenju tog projekta koji je dodijeljenim grantom podržala Ambasada SAD u Podgorici.\nSa kolegama iz Bosne i Hercegovine i Srbije “Espona” stvara mrežu medija\nObjavljeno petak, 01 novembar 2013 15:47\nRTV Požega iz Srbije, Radio „303“ iz Rogatice (BiH) i NVO „Spona“, kao osnivač Elektronskih novina „Espona“ iz Crne Gore, nakon prvih uspostavljenih kontakata i početnih oblika saradnje potpisaće Memorandum o saradnji kojim će formirati Mrežu medija iz pomenutih država.\nU Kolašinu održana panel diskusija\nObjavljeno petak, 27 septembar 2013 16:12\nEuro- atlantske perspektive Crne Gore bila je tema panel diskusije u Kolašinu koju je u okviru projekta „Članstvo u NATO, izazovi i potreba“ organizovala NVO Spona iz Berana.\nU radu panela učestvovali su: Darko Brajušković - predsjednik opštine Kolašin, Dragan Bulatović - odbornik Nove srpske demokratije u SO Kolašin i Saša Jeknić iz OO DPS iz tog grada, Mikan Medenica- NVO Natura, Vladimir Laban- NVO Evropska inicijativa i Saša Radunović- NVO Spona.\nOdržana tribina o ulozi NVO sektora u procesu euroatlantskih integracija\nObjavljeno nedelja, 01 septembar 2013 14:21\nAmbasador Republike Slovenije u Crnoj Gori, Vladimir Gašparič, govorio je na tribini pod nazivom "Uloga NVO sektora u procesu euroatlantskih integracija Crne Gore", koja je održana u bjelopoljskoj gimnaziji ''Miloje Dobrašinović'', objavio je Portal “ Radio Bijelo Polje”.\nObjavljeno nedelja, 01 septembar 2013 14:09\nIzvršni direktor Nevladine organizacije „Spona“, Saša Radunović, razgovarao je sa predsjednicima OO Socijalističke narodne partije i Nove srpske demokratije Berane, Dragoslavom- Dadom Šćekićem i Radojicom Živkovićem, o saradnji „E Spona“ čiji je osnivač ta NVO i OO tih partija, kao i programskim ciljevima „ E Spona“.\nObjavljeno nedelja, 01 septembar 2013 14:01\nNa poziv državnog protokola, izvršni direktor NVO “Spona”, Saša Radunović, sa Milicom Kovačević- predsjednicom CDT-a i njenim saradnicima i predstavnicima Euroatlantskog kluba Crne Gore, prisustvovao je sastanku sa ambasadorima zemalja članica pri Sjevernoatlantskom savjetu.\nZaštititi novinara Softića i sve građane Berana od terorista\nAmbasada Slovenije podržala rad Info punkta u Beranama\nAktivistkinja NVO “Spona”, Ana Šćekić otputovala za SAD\nUčenica Gimnazije „Panto Mališić“ i aktivistkinja Nevladine organizacije „Spona“ iz Berana, Ana Šćekić otputovala je danas za Sjedinjene Američke Države, gdje će ...\nU Plavu: Tribina o euroatlantskim integracijama\nU okviru projekta “Članstvo u NATO, izazovi i potreba” (Membership in NATO, challenges and need) NVO “Spona” u srijedu, 25. juna, organizuje tribinu građana u ...


Mali: Povišica zdravstvu do 12 odsto - Ekonomija - Dnevni list Danas\nPočetna » Ekonomija » Mali: Povišica zdravstvu do 12 odsto\n0Piše: FoNet 13. novembra 2018. 19.02\nNajveće povećanje od 12 posto mogu da očekuju medicinski i stomatološki tehničari, dok će doktori medicine i stomatolozi, kao i doktori specijalisti, dobiti uvećanje plata za 10 odsto. Ostali zaposleni u zdravstvu dobiće uvećanje plata od sedam odsto, objasnio je ministar Mali.\nU saopštenju Vlade Srbije nakon posete ministara finansija i zdravstva italijanskoj pokrajini Veneto, ističe se da je „razvoj i jačanje zdravstvenog sistema jedan od prioriteta Vlade“.\nMinistri zdravlja i finansija Zlatibor Lončar i Siniša Mali upoznali su se danas za načinom rada zdravstenog sistema u italijanskoj regiji Veneto, ocenivši da su iskustva iz te regije primenjiva i u Srbiji i mogu biti veoma korisna, naglašeno je u saopštenju.\nLončar i Mali borave u dvodnevoj radnoj poseti italijanskoj regiji Veneto, u okviru koje su danas imali priliku da sa italijanskim kolegama razmene iskustva i primere dobre prakse, naročito u pogledu organizacije i funkcionisanja zdravstvenog sistema.\nMinistar Lončar je ocenio da su tokom posete dobili „značajna saznanja u pogledu načina rada i organizacije zdravstvenog sistema, odnosno mogućnosti za konkretne primene iskustava italijanskih kolega“ posebno na planu informatizacije zdravstvenog sistema, uvođenju elektronskog recepta i smanjivanja lista čekanja.\n„Siguran sam da nas u budućnosti čeka mnogo konkretnija saradnja, koja će doprineti uspostavljanju još efikasnijeg i kvalitetnijeg zdravstvenog sistema u Srbiji“, istakao je ministar Lončar.\nItalijanska regija Veneto se u pogledu dostupnosti zdravstvenih usluga, efikasnosti zdravstvene nege i primene dijagnostičkih aparata i opreme, odnosno po kvalitetu i funkcionisanju zdravstvenog sistema, ističe ne samo u Italiji, već i u većem delu EU, navodi u saopštenju Vlada Srbije.\nministar finansija, povisica, Zdravstvo


Rusija će ove godine ući među pet vodećih ekonomija sveta - Sputnjik Srbija\n16:14 02 Mart 2021\n14:11 31.08.2020 Preuzmite kraći link\nRusija bi ove godine mogla postati peta ekonomija na svetu po paritetu kupovne moći, izjavio je pomoćnik predsednika Rusije Maksim Oreškin.\n„Rusija nije odustala od cilja da uđe u petorku najboljih ekonomija sveta. Ako pogledate najnoviju prognozu Međunarodnog monetarnog fonda za ovu godinu, videćete da će Rusija ove godine biti peta ekonomija sveta, da će dostići taj nivo. Stoga, sa te tačke gledišta, možemo reći da je ove godine cilj postignut“, rekao je on.\nOreškin je naglasio da je sada neophodno da se zemlja učvrsti među pet najrazvijenijih ekonomija sveta.\n„Realizovanje cilja održivog ekonomskog rasta iznad svetskih proseka omogućiće da ostanemo u toj grupi“, istakao je on.\nPrema rečima Oreškina, posledice pandemije su doprinele tome da se zemlja nađe među pet najvećih ekonomija sveta po paritetu kupovne moći.\n„Ostvarenju tog cilja je u velikoj meri, koliko god to bilo čudno, pomogla kriza i mi smo dve godine pre roka realizovali taj cilj“, rekao je pomoćnik ruskog predsednika.\n„Sberbanka“ četvrtu godinu zaredom proglašena najvrednijim ruskim brendom\nkupovna moć, ekonomija, Rusija


Будућност Пет - Odgušenje kanalizacije\nAleksandra Stefanovića 10\n35000 Jagodina, Srbija\n+381 (0) 35 88 20 835\nPeriodični pregledi (ppz-gi)\nPonekad se dešava da harmoniju svakodnevnog života naruši neka nepredviđena situacija koja utiče na dodatno trošenje sredstava i energije i to baš kada je najmanje potrebna.\nUz pomoć naših stručno osposobljenih timova i savremene mehanizacije\niz ove oblasti nudimo vam usluge:\n• Čišćenje – Odgušenje i ispiranje kanalizacionih cevi\n• Snimanje – Video pregled stanja kanalizacionih cevi\n• Sanacija i reparacija kanalizacionih sistema, šahtova, revizija, separatora i sl.\n• Testiranje kanalizacionih sistema\nImajući u vidu da je većina stambenih prostora u gradskim sredinama napravljena pre izvesnog vremena, upravo ove, bilo da su u pitanju horizontalne ili vertikalne instalacije često usled neadekvatnog održavanja ili rukovanja predstavljaju potencijalne izvore problema. Neadekvatno postavljene kanalizacione cevi, sanitarna oprema ili jame za odlaganje kanalizacionog otpada, izvor su nepredviđenih troškova. Stvaranje čepova i masnoće usled svakodnevne dugotrajne eksploatacije, glavni su krivci koji mogu uzrokovati i kompletnu zamenu instalacija, ili ukoliko dođu do površinskih slojeva, restauraciju zidova i fasade čitavih objekata. Mi Vam nudimo uslugu snimanja profesionalnom kolornom opremom, kao preventivni vid održavanja i pregleda vaših kanalizacionih instalacja i odvoda. Ovim načinom inspekcije i pregledom snimka efikasno i precizno se određuju uzroci začepljenja i oštećenosti kanalizacione instalacije, čime se jasno i precizno definišu potrebni radovi. Na osnovu toga, u svakom trenutku možete pravovremeno reagovati i sprečiti veća zapušenja i kvarove. Ukoliko do njih ipak dođe, biće vam potrebna usluga mašinskog odgušenja kanalizacije.\nOvakvu aktivnostnost možemo podeliti na nekoliko delatnosti koje imamo u ponudi.\nMašinsko odgušenje kanalizacionih cevi električnim mašinama\nOvakav vid odgušivanja se vrši najsavremenijim mašinama. Obezbeđuje se odgušenje fekalne kanalizacije, odvodnih kanala, vertikala i horizontala. U isto vreme se vrši i temeljno čišćenje masnoće i prljavštine sa zidova cevi, razbija kamenac i ostale naslage koje se talože svakodnevnom upotrebom. Sve navedene radnje omogućavaju da se obezbedi funkcionalan položaj kanalizacionih instalacija.\nOdgušenja kanalizacije pod visokim pritiskom vode\nNudimo vam uslugu odgušivanja i pranja kanalizacione instalacije u stambenim, poslovnim, javnim i industrijskim objektima vodom pod visokim pritiskom. Ova usluga se vrši najsavremenijim mašinama pod visokim pritiskom vode. Navedenom tehnologijom vršimo razbijanje tvrdih naslaga i kamenca koji oblažu zidove cevi, čime se temeljno čisti masnoća i prljavština. Visokim pritiskom vode se ukljanjaju svi uzroci začepljenja kišne kanalizacije, fekalnih odvodniih kanala kao i vertikalne i horizontalne kanalizacione instalacije, čime se cevi dovode u stanje potpune funkcionalnosti.\nNaš profesinalni tim će se u svakom trenutku odazvati vašem pozivu za sanaciju i reparaciju kanalizacionih sistema, šahtova, revizija i separatora\nOdržavanje poslovnih prostorija je jedan od uslova modernog poslovanja i predstavlja lice poslovanja vašeg preduzeća, ali i zadovoljstvo zaposlenih koji provode veći deo dana u poslovnim prostorijama.\nIz oblasti higijenskog održavanja prostorija i okruženja u mogućnosti smo da vam ponudimo više aspekata čišćenja:\nČišćenje i higijensko održavanje\n• Rad higijeničarki\n• Rad spremačica\n• Rad pomoćnog osoblja (kafe kuvarica, kurira i dr.)\n• Rad fizičkih radnika\n• Građevinsko čišćenje\n• Industrijsko čišćenje\n• Hospital čišćenje\n• Zaštita podova\n• Unutrašnja i spoljna zaštita kamena\n• Skidanje grafita\nPranje i čišćenje tepiha, itisona i nameštaja\n• Pranje i čišćenje tepiha na licu mesta\n• Pranje i čišćenje nameštaja na licu mesta\nPranje i čišćenje fasada\n• Od fasadne cigle\n• i svih drugih vrsta fasada\nZašto izabrati nas!\nNaša usluga podrazumeva kvalitetno uređenje, održavanje, kao detaljno i pažljivo mehaničko i hemijsko čišćenje vaših prostorija, kancelarijskog i industrijskog dela savremenom tehnologijom u periodu kada to vama najviše odgovara.\nPrema iskazanoj potrebi može biti na dnevnom, nedeljnom ili mesečnom nivou, ili u terminima kada vam je potrebno spremanje pred važne događaje ili proslave i nakon njih.\nRaspolažemo stručno osposobljenim kadrom za sve navedene prilike, tako da naš angažman podrazumeva pružanje usluga higijeničarki i pomoćnog osoblja, kafe kuvarica i kurira kao i fizičkih radnika.\nUkoliko planirate gradnju novih ili renoviranje postojećih stambenih ili poslovnih prostorija, nudimo profesionalnu uslugu građevinskog čišćenja nakon završenih radova. Usluga podrazumeva sve dodatne delatnosti nakon finalizacije gradnje, odnošenje šuta, uklanjanje prašine, otpadnog materijala, čišćenje metalnih, drvenih podnih i zidnih površina, kao i pranje svih delova objekata koji su pod staklom bez obzira na visinu objekta. Kompletno čišćenje sanitarnih čvorova, terasa, stepeništa, holova i bolničkih podova.\nVršimo uslugu održavanja higijene ili generalnog čišćenja vaših poslovnih hala, mašina, magacina, pomoćnih prostorija ili garaža, najsavremenijim industrijskim usisivačima, kvalitetnim hemijskim sredstvima za čišćenje, toplom i hladnom vodom pod pritiskom. Ukoliko planirate novu proizvodnu liniju u hali koja je ranije bila skladišni prostor, vršimo uslugu kompletnog i kompleksnog otklanjanja nečistoća ili odmašćivanja najkvalitetnijim hemijskim sredstvima.\nČesto izgled fasade definiše sliku o vama ili vašem stambenom ili poslovnom prostoru u očima drugih, a zbog modernog tempa života ili nemogućnosti da je samostano održavate, bivate nezadovoljni i željni promena. Da vaš stambeni ili poslovni prostor zablista pravim sjajem, vršimo uslugu čišćenja svih vrsta fasada od stakla, fasadne cigle, strukturalnih fasada, kao i skidanje grafita.\nIzloženi konstantnom dejstvu prašine, grinja pa i alergena, tepisi i tapicarni delovi nameštaja često su izvor lošeg zdravlja. Mi vam nudimo i kvalitetnu uslugu dubinskog suvog pranja tepiha ili pranja aktivnom penom u vašim prostorijama, ili uslugu transporta i pranja u našim prostorijama, kao i dostavu suvog i čistog tepiha ili tapaciranog nameštaja.\nKao što joj sama definicija kaže hortikultura je umetnost ili veština gajenja cveća, trave, ukrasnog bilja, drveća i žbunja, voća i povrća, posebno u vrtovima, dvorištima ili plantažama. Danas hortikultura može da se definiše kao grana koja se bavi intenzivnim gajenjem biljaka koje ljudi koriste za ishranu, medicinske potrebe ili zbog njihove estetske vrednosti.\n• Održavanje i košenje travnjaka\n• Održavanje i nega cveća\n• Održavanje i nega žbunastog rastinja i živih ograda\n• Projektovanje i formiranje novih zasada\nUređenje životnog prostora oduvek je zahtevalo posebnu pažnju i energiju, kao i pažljiv rad i planiranje. Travnjak kao oaza svakog dvorišta, bilo da je u pitanju stambeni ili poslovni objekat, zahteva predan rad, planski tretman i redovno održavanje, kako bi u svakom trenutku bio lice vašeg objekta. Mi vam iz ove oblasti nudimo kompletno planiranje izgleda travnjaka, njegovog oblika, izbora trave, planiranje dodatnih sadržaja, njihovo stalno obogaćivanje i obrađavanje. Ukoliko već imate travnjak naši predstavnici će se pobrinuti da on bude uvek pokošen zaliven i doteran. Ukoliko ste još uvek u fazi planiranja travnjaka, nudimo vam kompletnu uslugu projektovanja površine, oblika, rasporeda staza, kao i izbor zasada. Travnjak je samo deo ogledala/lica vašeg stambenog ili poslovnog prostora.\nOgraničenja za uređivanje dvorišta ili vrta u današnje vreme praktično i da nema, ali u mnogome zavise od ukusa i mere njegovog planiranja i uređivanja. Ponekad su mu potrebne sitne izmene pa da zablista novim sjajem, ponekad su potrebni samo sitni zahvati poput detalja sanacije drvenih delova ili dodavanje kamena ili vodenih elemenata (Fontana) koji su u skladu sa veličinom vašeg dvorišta.\nDvorišne staze daju pečat obliku svakog dvorišta i utiču na njegove oblike i obime, pa kao takve zahtevaju konkretno planiranje kao i izvođenje pri čemu posebnu pažnju je potrebno obratiti na izbor materijala, širinu kao i boju koja definiše balans dvorišta. Mi vam u ovom pogledu nudimo kompletnu uslugu, planiranja, izvođenja, nadzora i kasnijeg održavanja.\nAko postoji deo dvorišta vašeg stambenog ili poslovnog postora na koji niste baš posebno ponosni, nudimo uslugu sadnje, sređivanja, košenja, uređivanja žive ograde ili prikrivanja onih delova koje ne želite da budu vidljivi.\nČesto zauzeti obavezama modernog načina življenja nemamo dovoljno vremena da se posvetimo dvorištu, a krizne godine naterale su nas da sredstva često opredelimo za neke druge prilike, umesto u održavanje dvorišta. Savremenim tehnologijama, uspeli smo da te troškove svedemo na minimum koji će izazvati maksimum zadovoljstva kod vas.\nPo izviđanju terena, razgovora o vašim željama i planovima kao i adekvatnih merenja, ponudićemo vam projekat idejnog rešenja u zavisnosti od površine dvorišta.\nKompanija se bavi trgovinom na veliko i malo pre svega potrošnog materijala robe i opreme u oblasti Facility menadžmenta, a zatim i materijala i opreme za građevinske i instalaterske radove.\nU ponudi imamo proizvode za građevinarstvo od prirodnih i veštačkih materijala, kao i materijale za niskogradnju i visokogradnju.\nUkoliko ste planirali izvođenje građevinskih radova za komercijalne ili industrijske objekte i potrebna vam je nabavka materijala, kao pouzdan partner u mogućnosti smo da vam ponudimo širok asortiman proizvoda od opeke, maltera i betona, fert gredice i građevinsko gvožđe, fasade, izolaciju, sve vrste stolarije, vodovodnog materijala, krovno pokrivačkih materijala, kao i materijala za grejanje i ventilaciju pod veoma povoljnim komercijalnim uslovima.\nTehničko održavanje podrazumeva nesmetano funkcionisanje svih infrasrukturnih sistema i podsistema stambenih ili poslovnih jedinica i rad:\n• Električara i elektroautomatičara\n• Klima servisera\n• Molera i farbara\n• Građevinskog limara\n• Termotehaničara (grejanje, ventilacija i dr.)\n• Stolara (drvo, pvc, alu)\nKod novoizgrađenih stambenih i industrijskih jedinica uglavnom se vrši samo održavanje, kroz redovne preventivne servise električara, vodoinstalatera, klima servisera i termotehničara. Ovakvu uslugu vam u našem preduzeću omogućavaju profesionalno obučeni, stručni i sertifikovani radnici.\nVećina stambenih zgrada je starije gradnje, pa su usled svakodnevne višegodišnje ili višedecenijske eksploatacije često potrebne usluge naših stručnih timova vodoinstalatera na saniranju i održavanju vodovodne infrastrukture , keramičara kod restauracije kupatila i sanitarnih čvorova, molera i farbara prilikom renoviranja i ulepšavanja prostorija, građevinskih limara, fasadera, stolara i bravara za sve neophodne povremene provere ili rešavanje nastalih problema i njihovo uspešno otklanjanje.\nSvakom objektu posvećujemo dovoljno adekvatne pažnje, preventivno održavanje varira od provere tehničke opreme, ispravnosti aparata, provere garancije i roka trajanja pa sve do servisiranja i zamene određene opreme. Pouzdan partner u ovom segmentu održavanja, štedi vreme u smislu pravovremenog reagovanja, ali i sredstava koja je potrebno uložiti kako bi se sprečio potencijalni problem. U današnje vreme to je imperativ. Izuzetno vodimo računa o specifikaciji proizvođača opreme i rezervnih delova koju koristimo i sa kojom se srećemo prilikom održavanja, neophodnim ljudskim resursima i učestalosti samog tehničkog održavanja.\nNudimo vam sve navedene usluge i prilikom proširenja, restauracije, popravke ili izgradnje potpuno novih industrijskih i stambenih objekata. Poseban značaj pridajemo i završnim građevinskim radovima koji enterijer održavaju na određenom funkcionalnom i estetskom nivou. Za sve navedene poslove, pored stručnih timova, posedujemo i adekvatnu profesionalnu mehanizaciju i mašine poslednje generacije tehnologije.\nVršimo uslugu Periodničnih preventivnih pregleda objekata sa aspekta zaštite od požara, kao i pregled i kontrolno merenje gromobranskih instalacija.\nZakonski okviri, preciznije član 2 Zakona o zaštiti od požara, nalaže Sistem zaštite od požara, koji obuhvata skup mera i radnji za planiranje, finansiranje, organizovanje, sprovođenje i kontrolu mera i radnji zaštite od požara, za sprečavanje izbijanja i širenja požara, otkrivanje i gašenje požara, spasavanje ljudi i imovine, zaštitu životne sredine, utvrđivanje i otklanjanje uzroka požara, kao i za pružanje pomoći kod otklanjanja posledica prouzrokovanih požarom.\nIz ove oblasti nudimo vam profesionalnu i stručnu uslugu pregleda vaših industrijskih ili stambenih objekata, kao i kontrolu, servisiranja i zamenu vaših protivpožarnih sistema, a sve to u zakonski propisanim rokovima. Bilo da vršimo pregled sistema za automatsku detekciju i dojavu požara, sistema za gašenje požara raspršenom parom ili hidrantske mreže, protivpožarnih aparata ili sistema za detekciju ugljen monoksida, naš tim će vam biti na raspolaganju u vreme kada to vama najviše odgovara.\nNa osnovu Zakona zaštite od požara i pravilnika za stabilne instalacije za dojavu požara vršimo i periodični pregled protivpožarnih centrala, proveru jonizacionih, optičkih i termodiferencijalnih javljača požara, kao i svetlosne i zvučne signalizacije.\nKako se u poslednje vreme gotovo uvek navodi da su najčešći uzrok požara neispravne instalacije, nameće se zaključak da je potrebna njihova redovna kontrola. Zakonski propisi nalažu da se električne instalacije moraju proveravati nakon izvođenja radova, nakon promena na elekričnoj instalaciji, ali i periodično od strane ovlašćenih i stručnih lica. Upravo naši stručno osposobljeni timovi će po vašem pozivu obaviti sva neophodna merenja iz ove oblasti, bilo da su u pitanju merenje i ispitivanje otpora izolacija ili pregled merenja i ispitivanja neprekidnosti zaštitnog provodnika, kao i otpora uzemljenja.\nZakon zaštite od požara i tehničke normative za zaštitu od atmosferskog pražnjenja nalažu periodično vršenje pregleda i merenja na gromobranskoj instalaciji.\nOvakav preventivni pregled podrazumeva kompletan pregled spoljašnje gromobranske instalacije i merenja otpornosti uzemljivača. Ovakvi pregledi su obavezni i vrše se periodično:\n• redovna kontrola na 2 godine - kod nivoa zaštite 1\n• redovna kontrola na 4 godine - kod nivoa zaštite 2\n• redovna kontrola na 6 godine - kod nivoa zaštite 3\nNudimo Vam pouzdanu uslugu čišćenja, higijenskog održavanja, kao i specijalističkog čišćenja industrijskih objekata svih vrsta, kao i uslugu pranja i čišćenja tepiha i tapaciranog nameštaja.\nBroj posetilaca: 116095\nAleksandra Stefanovića 10,\n+381 (0) 35 810 1000\nEl. Pošta @\n© 2017 Budućnost pet doo. Sva prava zadržana. Izradio studiopetrov.com


Kon: Test na koronu potreban za ulazak u Srbiju biće skuplji od 50 eura - PV Informer\nKon: Test na koronu potreban za ulazak u Srbiju biće skuplji od 50 eura\nKrizni štab bi danas trebalo da donese odluku o načinu ulaska u Srbiju iz inostranstva, kako za građane te zemlje, tako i za strance.\n“Biće preduzete mjere za sve one koji dolaze iz inostranstva. Kada se ulazi u Srbiju svi će morati da imaju test star najviše 72 sata. Ako se radi o srpskom državljaninu moraće u samoizolaciju 14 dana ako nema rezultate, ako uradi test i dobije rezultat onda mu se ta mjera ukida”, objasnio je dr Predrag Kon.\nOn je dodao da 12 laboratorija može da radi testove.\n“Radiće se PCR test koji direktno pokazuje prisustvo virusa, iz brisa. To je najpouzdaniji način. Ko neće od naših ljudi da se testira i neće da plaća, on će se odlučiti za samoizolaciju. Šest hiljada dinara (50 eura) je cijena bez usluge. Privatnici treba da dobiju odobrenje ako se na tako nešto pristane, da urade validaciju i dokažu da su sposobni. Oni mislim da mogu da rade brze testove “, rekao je Kon.\nKako je dodao Kon “sada kada se otvaraju važno je da imaju mjere koje će spriječiti povratak virusa”.\n“Realno nije moguće u potpunosti spriječiti širenje virusa. Međutim, mi možemo da ga smanjimo koliko je god moguće”, naveo je.


Radio Požega 94.7 FM | Danas zasedali članovi opštinskog veća\nDanas zasedali članovi opštinskog veća\nPožega, 26. januar – Ideja o centralizovanim javnim nabavkama, koja je pokrenuta prošle godine, u ovoj bi trebalo da potpuno zaživi u Požegi. Odnosiće se na sva opštinska preduzeća i ustanove kao i škole, rečeno je danas na 14. sednici opštinskog veća.\nČlanovi ovog tela razmatrali su i lokalni akcioni plan zapošljavanja koji podrazumeva i izdvajanje milion i po dinara za potrebe novog zapošljavanja požežana. Povodom građanske inicijative za uređenje priobalja Skrapeža, danas je donet zaključak da to nije u nadležnosti lokalne samouprave i da će se Srbijavodama uputiti zahtev za izvođenje potrebnih radova.\nOpštinsko veće danas je raspravljalo i o prvom ovogodišnjem rebalansu budžeta, kaže predsednik opštine Požega Milan Božić.


Vladina komisija predlaže ograničenje brzine kretanja na nemačkim autoputevima - Auto Republika\nVladina komisija čiji je uticaj na pripremu predloga za nove zakone ogroman, pripremila je katalog predloženih izmena koje se tiču saobraćajnih propisa. Stručnjaci Nacionalne platforme za mobilnost sutrašnjice (National Platform Future of Mobility) su, između ostalog predložili i uvođenje brzinskog limita na lokalnim autoputevima, koji bi iznosio 130 km/h. Ovom merom bi se doprinelo ispunjenju ciljeva iz segmenta transporta, koje je postavila Nemačka u vezi sa zaštitom prirode.\nPored toga, kako prenosi Spiegel, poreske stope na benzin i dizel bi mogle da budu uvećane tokom 2021. Za sada, u Nemačkoj se na litar dizela zaračunava oko 22 centa manje poreza, nego na benzin. Ekološki aktivisti kritikuju tu politiku koja uzrokuje razliku jer od nje profitiraju samo vozači teških krosovera.\nNakon izjednačavanja poreskih tereta za obe vrste goriva, tokom 2023. godine bi nameti mogli da porastu za tri centa po litru, uz uvećanje za cent po godini, sve do 2030. Do tada, predlog je da poreski nameti budu veći za 52 centa po litru.\nCilj uvođenja ovih mera bi bio sniženje broja kilometara koje bi prelazili automobili, kako bi se izvršila tranzicija ka javnom prevozu, biciklima i hodu. Sve ovo se navodi u poverljivom dokumentu koji je sačinila grupa od dvadeset eksperata, po narudžbi saveznog ministarstva transporta.\nKada kupuju vozila sa ekstremno visokom potrošnjom, predloženo je da se kupci dodatno opterete davanjima državi u iznosu od par stotina evra. Tako naplaćena sredstva bi trebalo da budu iskorišćena za subvencije kupcima električnih automobila, u iznosu od 8.000 evra. Na ovaj način bi bila stimulisana tražnja efikasnijih automobila sa aspekta utroška energije, kao i elektromobila.\nOd uvođenja ograničenja brzine kretanja na autoputevima, eksperti očekuju naglašeno smanjenje potrošnje goriva. Održiva politika zaštite prirode je svojevrsna prilika za uvođenje inovativnih sistema mobilnosti i daje značajan doprinos aktivnom oblikovanju procesa transformacije automobilske industrije, pišu eksperti u svojoj analizi.\nKljučni sastanak radne grupe, koji bi trebao da uključi i sindikate trgovinskih kao i radnika iz automobilske industrije i ekološke aktiviste, zakazan je za kraj marta. Ministar transporta Andreas Šejer mora da predloži mere za zakon o zaštiti prirode koji je u planu za ovu godinu.\nBilo kako bilo, ministarstvo u svom izveštaju navodi da radna grupa, koja je formirana na osnovu inicijative resornog ministra nije iskazala socijalnu i ekonomsku odgovornost.\ntags: Andreas Šejer Nacionalna platforma za mobilnost sutrašnjice ograničenje brzine Nemačka\nprevious Radnici Audija u Belgiji zarađuju 360% više od onih u Mađarskoj\nnext Osveženi Ford Mondeo predstavljen na Salonu automobila u Briselu\n130 je premalo, sa 150 bi se složio.\nI Hyundai Sonata će uskoro u penziju, a verovatno i Kia Optima\n24/05/2022 - 06:14


Salko Ismić: “Zvanično ne podržavamo niti jednog od kandidata za načelnika, nadamo se ulasku u OV Visoko”\n24. Septembra 2012. Arhiva Visoko.co.ba\nRedakciju Visoko.co.ba posjetili su i visočki Liberali. Nosilac liste Salko Ismić u društvu sa ostalim kandidatima za Općinsko vijeće Mirnom Malić, Halimom Pihljakom i Sabahudinom Muzaferijom izrazio je nadanje kako će se visočki LDS nakon ovih izbora vratiti na velika vrata u Veliku salu Općine Visoko. Sabahudin Muzaferija je bio još optimističniji u svojim prognozama i nada se da će Liberali ostvariti četiri vijećnička mandata. Kao i sve ostale partije koje konkurišu na 25 vijećničkih mjesta i LDS ima svoje računice, Halim Pihljak smatra da bi sasvim realno bilo očekivati da Liberali osvoje oko 1000 glasova, a da nakon toga matematičkim računicama ostvare i mandate u budućem sazivu OV Visoko.\nLiberali na ovim lokalnim izborima nemaju svog kandidata za načelnika, a ono što je interesantno jeste da zvanično ne podržavaju niti jednog od sedam kandidovanih. Njihova krajnja ambicija je jasna, vratiti se u zakonodavnu vlast u Visokom i biti politički korektivni faktor.\nPrvi radni sastanak GARD mreže za FBiH\nFOTO: “Dan bosanske kulturne baštine”


Tramp danas donosi istorijsku odluku koja će razbesneti čitav muslimanski svet - 06.12.2017, Sputnik Srbija\nTramp danas donosi istorijsku odluku koja će razbesneti čitav muslimanski svet\nPredsednik SAD Donald Tramp namerava danas da zvanično prizna Jerusalim za prestonicu Izraela, saopštili su predstavnici Bele kuće na brifingu. 06.12.2017, Sputnik Srbija\n07:29 06.12.2017 (Osveženo: 10:47 06.12.2017)\n© REUTERS / Eliana Aponte/File PhotoJerusalim\nPredsednik SAD Donald Tramp namerava danas da zvanično prizna Jerusalim za prestonicu Izraela, saopštili su predstavnici Bele kuće na brifingu.\n„Predsednik će 6. decembra objaviti da SAD priznaju Jerusalim za prestonicu Izraela“, rečeno je iz Bele kuće.\nPrema njegovim rečima, radi se o „priznanju kako istorijske tako i savremene realnosti“, i ono se ne tiče nikakvih aspekata pregovaračkog procesa o mirnom rešavanju krize, niti dotiče pitanje granica. Kako su naveli u Beloj kući, Tramp je o svojoj odluci razgovarao sa predsednicima bliskoistočnih država i dobio podršku inostranih lidera koji se bave rešavanjem palestinsko-izraelskog konflikta.\nSaudijska Arabija izdala Palestince: Jerusalim nije vaš\n4 Decembar 2017, 11:59\nBela kuća je naglasila da odluka o Jerusalimu ne menja politiku SAD o granicama Izraela.\n„Predsednik će potvrditi status kvo o pitanju Hramove gore“, rekao je predstavnik američke administracije, dodavši da je Tramp optimista kada se radi o rešavanju ovog konflikta.\nOn je saopštio i da američki predsednik namerava danas da saopšti da će ambasada SAD biti preseljena iz Tel Aviva u Jerusalim. Očekuje se da će odluka biti objavljena u 19 časova po srednjoevropskom vremenu.\nZašto je Jerusalim toliko važan?\nPitanje statusa Jerusalima, koje je danas u žiži svetske javnosti, seže do same srži sukoba između Izreala i Palestinaca, a ovaj sveti grad u kojem se nalaze najveće svetinje judaizma, islama i hrišćanstva ima neosporan religijski, ali i politički značaj.\nIzraelsko-palestinski mirovni sporazum iz 1993. predviđao je da se o konačnom statusu Jerusalima raspravlja u kasnijim fazama pregovora, ali je glavni kamen spoticanja pitanje izraelskog naseljavanja, navodi danas Bi-Bi-Si, uoči najavljenog saopštenja američkog predsednika Donalda Trampa u kome bi mogao da prizna sveti grad kao prestonice Izraela.\nBi-Bi-Si podseća da izraelski suverenitet nad Jerusalimom nikada nije priznat na međunarodnom planu i da sve zemlje svoje ambasade imaju u Tel Avivu.\nU trominutnom video-snimku pod naslovom „Zašto je Jerusalim bitan“, podseća da je mnogo puta već viđeno kako i najmanja promena vezana za taj grad i njegovu teritoriju dovodi do sukoba i nasilja, te da je zato sve što se tamo dešava — veoma važno.\nRusija zna zašto je Izrael napao Siriju\n25 Jun 2017, 12:52\nIzraelci Jerusalim smatraju svojom najstarijom nepodeljenom prestonicom, a kada je formirana država Izrael 1948, glavne poluge vlasti upravo su bile smeštene u zapadnom delu Jerusalima.\nS druge strane, o svemu tome Palestinci imaju drugačije mišljenje — oni žele istočni Jerusalim kao svoju prestonicu i to je tačka sporenja višedecenijskih mirovnih pregovora između Izraela i Palestine, u kojima su glavnu ulogu dosad imale SAD, navodi Bi-Bi-Si.\nMnogi stručnjaci su mišljenja da dosadašnji napori da se reši vekovni sukob tako što će se oformiti palestinska granica i država na granicama Izraela prema raspodeli teritorije pre 1967. sada više nemaju smisla.\nBi-Bi-Si podseća i da je trećina stanovništva Jerusalima muslimanske veroispovesti, a da mnogi potiču od porodica koje tu vekovima žive.\nMeđunarodni zvaničnici već godinama zastupaju stav da se bilo koja promena vezana za Jerusalim mora doneti kroz pregovore dve strane i mora biti obostrano prihvaćena.\nBritanski javni servis predviđa da će sada, kada je Tramp odlučio da prizna Jerusalim za prestonicu Izraela, sve biti drugačije.\n„Jedan predsednik sada će to promeniti. Tramp je uporan da ambasadu SAD izmesti upravo u Jerusalim i odluku o tome saopštava danas. A najava takve odluke izazvala je pravu buru reakcija među svetskim zvaničnicima, pri čemu je najoštriji juče bio predsednik Turske koji je rekao da će, ako zaista prizna Jerusalim kao prestonicu Izraela, za Tursku to biti crvena linija koju je Tramp prešao“, navodi Bi-Bi-Si.\nU svakom slučaju, iz Bele kuće je najavljeno da će Tramp danas saopštiti svoju odluku o Jerusalimu koja će, kako neimenovani američki zvaničnici kažu, biti da će priznati Jerusalim za prestonicu Izraela, što je dokaz više da nova američka administracija ozbiljno razmatra opcije o kakvima ranije nije bilo ni govora, zaključuje britanski javni servis.


Majke sa troje i više djece: Vratite nam naknade 2018.\nSa jednog od protesta majki sa troje i više djece, Podgorica\nPredstavnice majki koje su koristile naknade po osnovu rođenja troje ili više djece poručile su sa protesta ispred crnogorskog parlamenta, da očekuju vraćanje primanja u narednoj godini, prenosi RTCG.\nŽeljka Savković, predstavnica majki, kazala je da su u novogodišnjoj čestitki poslanicima koji su glasali za ukidanja naknada, poručile da je "ljudski pogriješiti".\n"Želimo vam da iduće godine uvidite grešku i da nam se vrate naknade", kazala je Savković.\nOna je dodala da će majke protestovati do ispunjenja njihovih zahtjeva.\nNekoliko stotina majki je, nakon što su ponovile svoje zahtjeve ispred parlamenta, počelo šetnju pored zgrade Predsjedništva do Ministarstva rada i socijalnog staranja.\nPoslanici parlamenta danas raspravljaju o izmjenama Zakona o izvršenju odluke Ustavnog suda kojim je predviđeno da korisnice naknada sa troje i više djece koje su se bavile preduzetništvom ili poljoprivredom imaju pravo na mjesečnu naknadu.\nKorisnice naknada koje su, radi ostvarivanja tog prava prestale da obavljaju preduzetničku ili poljoprivrednu djelatnost kao osnovno zanimanje i brisane su iz odgovarjaćih registara, imaju pravo na mjesečnu naknadu u neto iznosu od 193 eura, sa pripadajućim doprinosima od 34 eura.


Istraga zbog propasti Apoteke Pančevo – ABC Pancevo\nKako za list Politika navode u tužilaštvu, optužnicom se B. M. iz Beograda, tada direktorki apoteke i D. S, kao pomoćniku direktora za ekonomske poslove, stavlja na teret da su prekoračenjem ovlašćenja i iskorišćavanjem svog položaja pribavili sebi i drugima imovinsku korist od 13,2 miliona dinara.\nTužilaštvo je kao pomagače optužnicom obuhvatilo oca okrivljenog D. S, kao vlasnika i direktora privrednog društva “Interpro” iz Požarevca i M. A, kao direktora “Ars tonusa” iz Beograda.\nOptužnica za zloupotrebe trenutno je u postupku ispitivanja, te još nije potvrđena, saopštilo je Više javno tužilaštvo u Pančevu. U drugom predmetu, tužilaštvo je još 2017. godine naredilo istragu protiv B. M. zbog sumnje da je zloupotrebila položaj i stavilo joj na teret da je od 2013. do 2015. godine, kao direktorka ustanove, pribavila imovinsku korist firmi “Velefarm Holding” iz Beograda u stečaju u ukupnom iznosu od 108,6 miliona dinara, koliko iznosi šteta naneta Apoteci Pančevo.\nTokom istrage koja je u toku, saslušana je osumnjičena, ispitano je više desetina svedoka i obavljena su odgovarajuća veštačenja”, saopštilo je tužilaštvo.\nU međuvremenu, Apoteka Pančevo i zvanično više ne postoji na osnovu odluke o ukidanju i likvidaciji, koju je usvojila Skupština grada Pančeva. Ova ustanova primarne zdravstvene zaštite pet godina je u blokadi sa katancem na objektima i dugom od 403 miliona dinara. Gradu, kao osnivaču i po sudskoj presudi Privrednog suda u Pančevu zapalo je da namiri najvećeg poverioca koji potražuje 327,1 milion dinara i taj iznos će isplaćivati u ratama do 31. decembra 2022. godine.\nU jednom trenutku grad je pokazao volju da pomogne, ali se ispostavilo da ne sme da nadoknađuje dugove za lekove za koje je Fond za zdravstveno osiguranje već dao 80 odsto novca, koji je, kako se sumnja, nenamenski utrošen. Poverioci su onda zakucali na vrata, račun apoteke je završio u blokadi 31. decembra 2015. godine, a čitav slučaj dospeo je u ruke istražnih organa.\nUsledila je ostavka direktorke koja nije sastavila ni osam meseci na čelu ustanove, kao i čelnih ljudi Upravnog odbora i članova Nadzornog odbora iz reda zaposlenih. Nakon više protesta, deo radnika je prihvatio da, kao tehnološki višak, ode na biro za zapošljavanje uz minimalnu zakonsku otpremninu, a najgore su prošli oni sa takozvanim neugovorenim zaradama preko Fonda, koji su plate zarađivali na tržištu.\n“Gorku pilulu” progutali su i neki dobavljači, najviše pančevački, dospevši do finansijskog kolapsa u nemogućnosti da naplate svoja potraživanja. Problem je prevazišao i menadžment apoteke i gradske vlasti, pa se popeo na viši nivo do resornog ministarstva i Ministarstva finansija, u potrazi za poslovnom konsolidacijom ili likvidacijom apoteke.


Pročitajte u kojim nas gradovima i općinama APIS vara na svim izborima, kako bi HDZ, SDP i njihovi trabanti (HNS, IDS, SDSS) stalno bili na vlasti i pri vlasti!\nDavorin Mlakar, Arsen Bauk i Lovro Kuščević DIP-u su dostavljali popis birača koji se kretao od 3.800,000 pa čak i do 4.500,000 birača, kada je Mesić ''pobijedio'', a imao je postotak popularnosti od 5%.\nHDZ, SDP, HNS, IDS i SDSS godinama koriste nepostojeći višak birača (odbjeglih Jugoslavena i Srba koji se i dan-danas vode kao hrvatski građani) i dogovorno dijele te glasove između sebe! Taj višak nepostojećih birača APIS ukucava njihovim odabranim kandidatima!\nOni će varati, obećavati i krasti sve dok im budemo to dozvoljavali!\nPogledajte što nam rade!


Nemačka optužila Rusiju da stoji iza sajber napada pred izbore 26. septembra - Čivijaš radio\nNemačka optužila Rusiju da stoji iza sajber napada pred izbore 26. septembra\nin izbori, Nemačka, Rusija, sajber napadi, Svet\nMinistarstvo spoljnih poslova Nemačke objavilo je da ima “pouzdane informacije” da ruska vojna spoljna obaveštajna služba (GRU) stoji iza sajber napada na nemačke političare pred opšte izbore, koji će u toj zemlji biti održani 26. septembra.\nZamenica portparola MSP Nemačke Andrea Sase je naglasila da su sajber napadi Rusije „potpuno neprihvatljivi, jer predstavljaju pretnju nemačkoj nacionalnoj sigurnosti“ i izazivaju napetost u bilateralnim odnosima.\n„Nemačka savezna vlada poziva rusku vladu da odmah stane u kraj tim ilegalnim sajber aktivnostima“, poručila je Sase.\nPrema nemačkim medijima, pomenuti sajber napadi izvedeni su protiv sedam saveznih većnika i 31 državnog poslanika vladajuće Hrišćansko-demokratske unije (CDU) i Socijaldemokratske stranke (SPD).\nNemačko ministarstvo unutrašnjih poslova upozorilo je u junu da bi opšti izbori u zemlji, koji će se održati 26. septembra, mogli biti meta ruskih sajber napada.